Nana Muskuri na turneji od 5. marta\nGrčka pevačica Nana Muskuri će 5. marta održati koncert u Bukureštu, javila je danas agencija Frans pres. Proslavljena pevačica (81) je pre nekoliko meseci prekinula nastupe zbog zdravstvenih problema i u medjuvremenu joj je operisana žučna kesa. Planirano je da na proleće pevačica održi oko 15 koncerata u Evropi, izmedju ostalog u Francuskoj, Belgiji i Luksemburgu. Nana Muskuri, čije je pravo ime Joana Muskuri, rodjena je 13. oktobra 1934. godine na grčkom ostrvu Krit.\nProdala je 350 miliona nosača zvuka i slavu je stekla pevajući na grčkom, francuskom, engleskom, nemačkom, holandskom, italijanskom, portugalskom, španskom, hebrejskom, mandarinskom kineskom i turskom.\nNana Muskuri je bila poslanik u Evropskom parlamentu od 1994. do 1999. kao članica grčke Nove demokratije, a 1993. je imenovana za ambasadora dobre volje Unicefa.


Fon Kramon: Izbori u Srbiji nisu bili ni slobodni ni pošteni - Radio Sto Plus\nPoslanica Evropskog parlamenta i izvestilac za Kosovo Viola fon Kramon izjavila je danas da izbori u Srbiji nisu bili ni sloboni, ni pošteni, kao i da će se Srbija suočiti sa političkim i finansijskim posledicama ukoliko Rusiji ne uvede sankcije.\n„Nakon bojkota 2020, srpski izbori 2022. pokazali su pozitivan razvoj, kao što je veliki broj glasača koji je želeo da učestvuje. Ipak, izbori nisu bili ni slobodni ni pošteni“, navela je ona u pisanoj izjavi objavljenoj na Tviteru.\nSrbija će, kako je navela, ponovo imati pluralistički i raznolik parlament.\n„Brojni problemi su zabeleženi pre i tokom izbornog dana što ometa izražavanje slobodne volje i sprečava fer takmičarsko okruženje“, navela je ona.\nDirektni pritisci na birače koji rade u javnoj upravi, zloupotreba medija i državnih resursa, fizički napad na opozicionog lidera Pavla Grbovića i izborne kontrolore koalicije Moramo, kao i povlačenje Republičke izborne komisije u izbornoj noći, neobjavljivanje ni preliminarnih rezultata ni izlaznosti, u celini ukazuju na nemogućnost slobodnog i poštenog izbora, navela je.\nDodala je da Albancima u Preševskoj dolini navodno nije omogućeno glasanje jer su izbrisani iz biračkog spiska, što je ocenila neprihvatljivim.\n„Sa aspiracijama da se pridruži Evropskoj uniji (EU), Srbija mora da se pridržava svojih osnovnih vrednosti. Vladajuća SNS i reizabrani predsednik Aleksandar Vučić dobili su novi mandat, a time i dužnost da obnove demokratiju i vladavinu prava i ozbiljno shvate reforme u sklopu procesa evropskih integracija“, dodala je evroparlamentarka.\nSrbija hitno, dodala je, mora da se pridruži evropskim sankcijama Rusiji zbog „Putinovog rata u Ukrajini“ ili će se suočiti sa političkim i finansijskim posledicama.\n„Stoga je krajnje vreme da Srbija napravi jasan proevropski izbor ako želi da nastavi svoj pristupni put EU“, zaključila je.


Ruska vakcina „Kovivak“ štiti od korone dve do tri godine - Sputnjik Srbija\n08:55 15 Jun 2021\nRuska vakcina „Kovivak“ štiti od korone dve do tri godine\n12:15 22.02.2021 (osveženo 12:18 22.02.2021) Preuzmite kraći link\nPonovna vakcinacija preparatom protiv virusa korona „Kovivak“ može se vršiti kroz dve do tri godine, saopštio je glavni lekar medicinskog centra „Lider medicine“ Evgenije Timakov televiziji „Moskva 24“.\nPrema rečima Timakova, najefikasnija opcija zaštite protiv virusa korona je upotreba različitih vakcina.\n„U trenutku sa snažno izraženim kontaktom sa virusom korona, jakom epidemijom, vakcinišemo se vakcinom „Sputnjik Ve“ (Sputnik V). Prođe neko vreme, godinu dve, kada ta vakcina još dejstvuje i nakon toga nastavljamo da se vakcinišemo drugim vakcinama, uključujući i vakcinom Kovivak“, rekao je infektolog.\nTimakov je dodao da je „Kovivak“ napravljen na bazi proverene platforme koja je više puta korišćena prilikom pravljenja drugih vakcina.\nPodsetimo, premijer Rusije Mihail Mišustin objavio je 20. februara da je treća vakcina protiv virusa korona registrovana - u pitanju je „Kovivak“.\nRanije je direktor instituta "Čumakova" Ajdar Išmuhametov saopštio da oni poseduju tehnologije i iskustvo koje omogućava da se, bez problema, napravi vakcina protiv svih sojeva kovid 19.


Osvoji karte za film Parazit - Radio S3\nOsvoji karte za film Parazit, koji je ove godine osvojio čak 4 Oskara! Ovaj film je nominovan u čak 6 kategorija za najprestižniji filmsku nagradu – Oskar, a prethodno je dobio Zlatnu palmu i Zlatni globus.\nSlušaj Radio S3 i muziku koja te pokreće! U sredu 4. marta, slušaj nas pažljivo i na znak voditelja pozovi na 011 40 40 460, jer prvo dvoje koji se jave dobiće po dve karte za ovo oskarovsko ostvarenje. Poklanjamo karte za projekciju u Kombank Dvorani, u sredu 4. marta u 22h.\nSlušaj muziku koja te pokreće i osvoji karte za film Parazit samo na Radiju S3!


dr Slavenko Terzić • Zavičajni muzej Pljevlja\nArhiva Oznaka: dr Slavenko Terzić\nDr Slavenko TERZIĆ – AUSTROUGARSKA ISTRAŽIVANJA SREDNJEG POLIMLJA I POTARJA (1878 – 1908 )\nGovoriti o austrougarskim istraživanjima Srednjeg Polimlja i Potarja znači govoriti o tome kako jedna organizovana država, velika sila, radi na proučavanju zemalja prema kojima ima nedvosmislene političke pretenzije. Ona prvo želi da krajnje sistematično prouči te oblasti, a zatim, da na osnovu tih rezultata, gradi svoju političku strategiju i, po mogućnosti, menja politički i kulturni identitet u pravcu koji će odgovarati njenim dugoročnim strategijskim interesima.\nmart 17, 2014 - Glasnik br.5 - Označen: Austrougarska istraživanja, dr Slavenko Terzić, Novi vijek / Moderno doba, Polimlje, Potarje\nDr Slavenko TERZIĆ – PLJEVLJA U KRALJEVINI SRBIJI 1912/13: (Okrug kao okosnica regionalnog razvitka)\nU istorijskoj nauci je malo poznato da su Pljevlja i znatan deo Pljevaljskog kraja bili u sastavu Kraljevine Srbije nešto više od godinu dana, i da su Pljevlja bila sedište Pljevaljskog okruga Kraljevine. Sačuvana građa u Arhivu Vojnoistorijskog instituta i Arhivu Srbije pruža mogućnost da se osvetli taj nedovoljno poznati period u istoriji Pljevalja, od oslobođenja pa do razgraničenja između Srbije i Crne Gore, na osnovu sporazuma potpisanog u Beogradu 12. novembra 1913. godine.\nmart 12, 2014 - Glasnik br.3 - Označen: dr Slavenko Terzić, Novi vijek / Moderno doba, Pljevalja, Pljevaljski kraj, Pljevlja u Kraljevini Srbiji\nDr Slavenko TERZIĆ – PLJEVALJSKI PUT DRUŠTVENE I KULTURNE MODERNIZACIJE (1804 – 1912)\nBrojni potresi, bune, ratovi, politički i verski obračuni i društveni sukobi u Osmanskom carstvu, od početka 19. veka pa do konačnog odlaska iz ovog dela Evrope 1912. godine, prelamali su se u manjoj ili većoj meri u Pljevljima i okolini.\nmart 10, 2014 - Glasnik br.2 - Označen: dr Slavenko Terzić, Novi vijek / Moderno doba, Osmansko carstvo, pljevaljski put društvene i kulturne modernizacije


SAD: Pregovori sa Iranom i posle ponoći\nAmerička delegacija na pregovorima sa Iranom\nAmerički zvaničnici navode da je ostvaren dovoljan napredak u nuklearnim pregovorima izmedju Irana i šest svetskih sila da to zaslužuje produžetak pregovora i posle ponoći, kada ističe rok za postizanje sporazuma.\nPregovarači u Lozani nastoje da dovrše preliminarni sporazum o iranskom nuklearnom programu pre ponoći. Medjutim, izmedju dve strane postoje nesuglasice u pogledu detalja okvirnog sporazuma.\nRanije danas, član iranskog pregovaračkog tima Hamid Baidinedžad izjavio je da će iranski zvaničnici nastaviti da pregovaraju dok sporna pitanja ne budu razrešena i dok se ne postigne sporazum. Bela kuća je saopštila da je spremna da nastavi pregovore i posle ponoći, sve dok razgovori budu produktivni.\nZvaničnici su danas pojačali tempo razgovora, kako bi se izradio nacrt preliminarnog sporazuma, ali su ujedno upozorili da taj sporazum možda neće biti u skladu sa ranijim očekivanjima.\nIzmeđu Irana i svetskih sila ostaju nesuglasice u pogledu pitanja kao što su ograničenja iranskih istraživanja obogaćivanja uranijuma, trajanje dogovora, brzina kojom će se ukinuti sankcije Iranu, kao i pitanja šta će uslediti ako Iran naruši uslove sporazuma.\nPregovori u Lozani, u Švajcarskoj, odvijaju se gotovo nedelju dana. Kineski i ruski ministar spoljnih poslova danas su izrazili optimizam da će se sporazum postići pre isticanja roka. Američki državni sekretar Džon Keri izjavio je da “preostaju neka teška pitanja”, dok je glavni iranski pregovarač Abas Aragči ocenio da bi sporazum mogao da se postigne danas ili možda u sredu.\nIran i takozvana grupa P5+1, koja obuhvata Britaniju, Kinu, Francusku, Rusiju, SAD i Nemačku, imaju istorijat produžavanja rokova, a to su učinili dva puta od kada su se u novembru 2013. dogovorili o postizanju prelaznog nuklearnog sporazuma.\nNetanjahu kritikuje pregovore\nIzraelski premijer Benjamin Netanjahu je danas kritikovao sporazum koji se očekuje na pregovorima sa Iranom u Švajcarskoj.\nNetanjahu je rekao da bi taj sporazum omogućio da Iran stekne sposobnost da proizvede atomsku bombu za, kako je rekao, "možda godinu dana, ali verovatno daleko brže od toga."\nIzraelski premijer je to rekao tokom ceremonije na kojoj je pozdravio nove članove izraelskog parlamenta. Netanjahu je i ranije bio glasan kritičar pregovora izmedju Irana i šest svetskih sila, tvrdeći da očekivani sporazum neće sprečiti Islamsku republiku da proizvede atomsko oružje.


Časopis Industrija :: Uspešni onlajn susreti privrednika– virtuelna stvarnost za novu realnost\nViše od 300 predstavnika kompanija iz prehrambene, metalske, građevinske industrije, IKT i sektora turizma iz 25 zemalja učestvovalo je na onlajn bilateralnim susretima CONNECTO 2020, koje su, u okviru Evropske mreže preduzetništva (EEN), organizovali Privredna komora Srbije i Institut Mihajlo Pupin, u saradnji sa partnerima iz regiona.\nNa virtuelnim sastancima od 28. do 30. jula učestvovale su čak 82 kompanije iz Srbije, a učesnici imaju veoma pozitivna iskustva nakon razgovora sa potencijalnim poslovnim partnerima.\nVažnost ovakvog načina povezivanja igra ključnu ulogu u vreme pandemije Kovid -19 i problema sa kojima se suočavaju kompanije i privreda u celini.\nVećina poslovnih skupova se organizuje onlajn što predstavlja izazov kako za same organizatore, tako i za učesnike, a cilj nam je da podržimo firme da ostanu u kontaktu sa poslovnim partnerima i da nađu nove, objasnila je Katarina Momčilović Matić, iz Privredne komore Srbije.\nUz zahvalnost Komori i EEN na pozivu, Milun Stanojević vlasnik i direktor preduzeća „Znam Ko“ koje se bavi izvozom i uvozom delova za auto industriju i poljomehanizaciju, ističe da se njegova firma delimično uskladila sa novom realnošću, kao i da predstoje tehnička prilagođavanja i edukacija za ovu vrstu komunikacije u budućnosti.\nIstiče da je PKS efikasno reagovala i omogućila kompaniji da ostanu u globalnoj ekonomskoj trci. „Od marta ove godine kada je počela intenzivnija upotreba novih tehnologija i digitalnih alata definitivno smo sagledali da je to perspektiva i imperativ u poslu. Onlajn susreti pomažu u pronalaženju novih partnera u novoj relanosti“, istakao je Stanojević.\nIvana Čukanović, vlasnica kompanije “Zlatni čajevi” ima iskustva sa onlajn sastancima koji, kako ističe, mogu dosta da pomognu u traženju novih poslovnih partnera.\n„Naročito je lako komunicirati sa inostranim poslovnim partnerima koji su navikli na sažete i konkretne razgovore.\nSmatram da bi bilo veoma korisno da se ovakvi sastanci organizuju po delatnostima na primer proizvodnja hrane-distributer-veleprodaja - maloprodaja - špedicija - ugostitelji . To su povezane delatnosti koje se mogu direktno povezati“, ocenila je Čukanović.


Sajam nautike, lova i ribolova obara rekorde | Ekspres.net\nSajam nautike, lova i ribolova obara rekorde\nBEOGRAD, 28.marta – Ovogodišnji 38. Sajam nautike, lova i ribolova oboriće dosadašnje rekorde po broju izlagača i očekuje se i po broju posetilaca, a za iduću godinu, organizatori, najavili su proširenje na dodatni prostor na beogradskom Sajmu. Direktor marketinga beogradskog Sajma Aleksandar Ivković ukazao je da je Saham prošlu godinu završio sa izuzetnim i da je ovu započeo odličnim uspehom, navodeći da je Sajam turizma oborio rekorde, a sajam automobila bio odlično posećen. Organizacioni tim Sajma nautike, lova i ribolova, na čelu sa Miroslavom Grgićem ukazao je, na konferenciji za štampu, organizovanoj na brodu “Kej”, da će na ovogodišnji sajmu, koji se održava od 30. marta do 3. aprila, biti 81 izlagač. On je dodao da je to preliminarni broj jer iako je dva dana pred početak sajma i dalje vlada interesovanje za učešće.\nGrgić je istakao da je pored rekordnog broja učesnika i rekordan broj zakupljenog prostora.\n“Veoma smo zadovoljni i uveliko razmišljamo da za narendu godinu uključimo i drugu najveću halu beogradskog sajma”, kazao je on dodajući da bi pored Hale 4, naredne godine mogla biti iznajmljena i Hala 1, tako da bi Sajam nautike, lova i ribolova zauzeo dve najveće hale beogradskog sajma. Takođe se očekuje da će ovogodišnji sajam i po broju posetilaca potući prošlogodišnji rekord kada je zabeleženo 10.000. Prema rečima Grgića, sajam iz godine u godinu raste, i od kada je, pre tri godine, uključen i segment lova i ribolova, sve je više novih izlagača i robni marki.\nKada je reč o nautici sajam je jedinstvena prilika da se na jednom mestu vidi ponuda celokupnog trzišta, poredi ponuda domaćih proizvođača i sagledaju njihove mogućnosti, bilo o novim projektima i modifikacijama, u odnosu na ono što nude najveći svetski proizvođači.\nOve godine će premijerno biti zastupljeni i proizvođači iz Brazila.\nNa sajmu, kako je istakao Grgić, biće predstavljeno sve što postoji na tržištu Srbije u vezi vanbrodskih motora, a novina je i veliki broj izlagača nautičke opreme.\nŠto se lova tiče ove godine će na sajmu učetsvovati Lovački savez Srbije, koji obeležava 120 godina postojanja.\nIsto tako biće prestavljeni najveći domaći proizvođači lovačke opreme, tako da se zančajno, u odnosu na ranije godine, povećao izložbeni prostor za ovaj segment.\nPo pitanju ribolova, pored standardnih izlagača, koji predstavljaju veliki broj svetskih robnih marki, ove godine će se prezentovati i porodične manufakture.\nKrsto Pašković, zadužen za prateći program sajma, rekao je da će se predstaviti celovita nautička industrija, i da je cilj da se javnost edukuje i obrazuje šta je nautika, ali i kako može lepo da se provede na reci. On je najavio da će biti održano 40 prezentacija, i da će po prvi put učestvovati i Savska komisija.Promoter ovogodišnjeg sajma nautike, lova i ribolova je hirurg dr Milan Colić, koji važi za svetskog nautičara, ribolovca koji je lovio svetskim rekama i morima.\nOn je kazao da mu je čast da bude promoter, rekavši da je od malena pratio sva događanja na sajmu.O svojim nautičarskim poduhvatima govoreći on je preneo novinarima da je ispunio svoju želju od pre dve decenije, i da je zajedno sa grupom nautičara iz Srbije prepolovio Atlantik pod srpskom zastavom.Rodoljub Hažicenih iz Lovačkog saveza Srbije rekao je da se, psole decenije odusustva ova institucija vraća na sajam.On je najavio da će Lovački sajam na svom štandu od preko 70 kvadrata predstaviti glavne vrste divljači koja se lovi i nekada lovila kod nas, kao i da će promovisati monografiju koja broji preko 50 monografija lovačkih udruženja koja s slavila svoje jubileje.\nSekretar udruženja za turizam u Privrednoj komori Srbije (PKS) Dragana Šabić itakla je da Srbija ima velike vodne potencijale za razvoj nautičke privrede i turizma.\nOna je naglasila da, i pored tih resursa, nautički turizam u Srbiji nije adekvatno razvijen.\nS tim u vezi je izrazila zadovoljstvo što je premijer Srbije Aleksandar Vučić na prošlom Sajmu turizma najavio ulaganje od šest miliona evra u Dunav, istakavši da će to zasigurno doprineti razvoju nautičkog turizma na ovoj reci. Ispred udruzenja nautičara NATOS je Vladimir Kresović ukazao na svečano otvaranje nautičke sezone u Srbiji, koje je zakazano za 9. aprila. On je kazao da će svi brodovi i čamci učestvovati u otvaranju sezone, i da će tada svi brodovu ponuditi zainteresovani besplatnu plovidbu beogradskim rekama.\nBG sajam automobila od 17. do 23. marta Otvoren sajam automobila SAJAM TAŠTINE: Nekad “mečke” i “audije” kupovali direktori, danas anonimusi sa parama u plastičnim kesama EXPO-ZIM: Sajam zimske opreme, turizma i rekreacije traje do nedelje


Iz hrama Svete Trojice ukradeno crkveno zvono | Palelive.com\nPočetna Regija Kalinovik Iz hrama Svete Trojice ukradeno crkveno zvono\nKALINOVIK – U mjestu Osija, u opštini Kalinovik, nepoznata lica obila su hram Svete Trojice i ukrala crkveno zvono, saopšteno je iz Centra javne bezbjednosti Istočno Sarajevo.\nPrema izjavi paroha crkvene opštine, hram je obijen u periodu od 10. do 23. aprila, a pričinjena materijalna šteta iznosi oko 7.000 KM.\nPo ovlaštenju dežurnog tužioca izvršen je uviđaj kojim je konstatovano da su nepoznati izvršioci nasilno otvorili ulazna vrata na hramu, nakon čega su iz unutrašnjosti otuđili bronzano zvono teško oko 100 kilograma.\nUviđajem je utvrđeno da su obijena i ulazna vrata crkvenog doma koji se nalazi u neposredenoj blizini, ali iz unutrašnjosti nije ništa ukradeno.\nPrethodni članakPriredba učenika SŠC Pale za prikupljanje sredstava za ekskurzju\nNaredni članakDeficit u budžetu za prošlu godinu 1.258.597 KM


Davoline Airline 060 Chrome aspirator | ePonuda.com\nDavoline Airline 060 Chrome aspirator cene\nEPonuda nije internet prodavnica već Vam omogućava da brzo i lako nađete Davoline Airline 060 Chrome aspirator po najjeftinijoj ceni. Naš cilj je da kupci budu što bolje informisani o ponudi Davoline Airline 060 Chrome aspirator na tržištu Srbije. Vrlo lako nalazite željeni proizvod za kategoriju Aspiratori cene, ne morate da lutate od sajta do sajta za Davoline Aspiratori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Davoline Airline 060 Chrome aspirator sa PRODAVCEM. EPonuda ne može da garantuje potpunu tačnost specifikacije i slika za Davoline Airline 060 Chrome aspirator. Pre kupovine, podatke za Davoline Airline 060 Chrome aspirator proverite na sajtu PROIZVOĐAČA.


Objavljeno u sep 20 2018\nU periodu od 11. do 13. septembra 2018. godine Agencija ZEDA, Grad Zenica, Udruženje poslodavaca i zenički privrednici učestvovali su na jednom od najvećih sajmova u regiji – 51. Poslovnom sajmu u Celju u Sloveniji. Ovom Sajmu svake godine prisustvuje veliki broj stranih poduzetnika te je on bio odlična prilika da i zenički privrednici ostvare kontakte sa stranim izlagačima, eventualnim budućim poslovnim saradnicima i investitorima, unaprijede postojeća znanja i vještine te ista implementiraju u svom poslovanju.\nImajući u vidu da je jedan od općih ciljeva Projekta „Centar za podršku poduzetnicima“ poboljšanje poslovnog okruženja i promovisanje investicijskih potencijala grada Zenice ovaj Sajam na kojem je učestovalo više od 30 kompanija iz Zenice bio je odlična prilika za predstavljanje zeničke privrede, razmjenu kontakata i dogovaranje buduće saradnje.\nNa Sajmu su održani i B2B susreti- International Matchmaking Event – Successful in Slovenia 2018, Celje na kojima su učestvovali i zenički privrednici.\nOva posjeta dio je aktivnosi koje se sprovode u okviru projekta „Centar za podršku poduzetnicima“ koji implementira Agencija ZEDA sa partnerima (Gradom Zenicom i Udruženjem poslodavaca Zenica).\nOvaj projekat ukupne vrijednosti 201.028,14 KM kofinansira Evropska unija u okviru zajedničkog programa Evropske unije i Vlade Njemačke, EU ProLocal kojeg implementira GIZ, u iznosu od 160.150,14KM.\nCilj projekta „Centar za podršku poduzetnicima“ je povećanje broja registrovanih MSP, poboljšanje poslovnog okruženja, promovisanje investitcijskih potencijala Zenice, unaprjeđenje mehanizama za podršku MSP, ekonomski razvoj i sl.\nOvaj Centar nazvan je BusinessPoint Zenica i pružat će edukacije za pokretanje biznisa mladim preduzetnicima, a kroz saradnju partnera u Projektu djelovat će na unapređenje institucionalnog pristupa razvoju MSP i ekonomskog razvoja na lokalnom nivou. Svojim aktivnostima novootvoreni Centar će vršiti analitičko praćenje MSP- a kao i djelovati na unaprjeđenje saradnje javno – privatnog sektora te doprinijeti umrežavanju i saradnji MSP u predstavljanju zajedničkih interesa kroz zajednička učešća na sajmovima.\nPomenuta posjeta samo je jedna od aktivnosti Centra čije zvanično otvorenje predviđeno u drugoj polovini oktobra.


Beograd, 04. Decembar 2009. PR Objave: Saopštenje -\nPrvi Ekonomski forum, održan 27.novembra u Kuli, je okupio preko 150 privrednika, zvaničnika i gostiju iz ambasada, organizacija stranih investitora, komora, civilnog društva i medija. Domaćini i brojni gosti su imali priliku da diskutuju o ključnim temama za razvoj Zapadne Bačke: građevinskom zemljištu, ekologiji, poljoprivredi i finansiranju.\nForum je takođe omogućio niz novih kontakata, razmenu korisnih informacija i , prema rečima Velibora Milojičića, predsednika SO Kula, koji su bili domaćini skupa, "predstavlja tek početak novog razvojnog programa okruga i regiona u kojem će lokalna samouprava biti istinski servis privredi i biznisu."\nUvodnu reč na Forumu imali su: Velibor Milojičić, predsednik SO Kula Nebojša Janjić, pomoćnik Ministra za životnu sredinu i prostorno planiranje u Vladi RS Branislav Bugarski, Direktor Fonda za podršku investicija u Vojvodini Milan Janković, predsednik Srpske asocijacije SMP i predsednik Privredne Komore Beograd. Priliku za korisne susrete na Forumu iskoristili su i: predstavnici Hrvatske ambasade, ambasade Crne Gore, predstavnik Republike Srpske, Rene Kanajama, predsednik upravnog odbora Saveza japanskih investitora, direktor Hrvatske udruge poslodavaca , predstavnici brojnih komora i mnogi drugi.\nPrivreda, forum, backa, privrednici, region, prvi ekonomski forum\nq: 19 - t: 0.05400 sec


Video arhiva Advokat Beograd\n02. oktobar, 2018 TV K::CN, Beograd\nVrlo je česta sitaucija da ostareli roditelji nemaju ni najosnovnija sredstva za život, da su usamljeni i na ivici egzistencije jer ih niko ne obilazi, niti vodi brigu o njima, a da imaju odraslo dete ili decu, koja žive lagodnim životom.\n30. april, 2018 TV K::CN, Beograd\nRazvod braka, nažalost, danas je vrlo čest i prema tvrdnjama naučnika, izuzetno stresan i traumatičan događaj u životu. Niko nikoga ne može protiv volje „zadržati“ u braku i stoga naš pravni sistem predviđa slobodu odlučivanja po tom pitanju.\nTrajanje sudskog spora u Srbiji\n02. mart, 2018 TV RAS, Beograd\nOpšte je poznato da trajanje sudskog spora može biti dugotrajno i skupo za džep prosečnog građanina. Dužina trajanja postupka se svakako razlikuje od složenosti predmeta, od sposobnosti advokata da iskoristi procesne mogućnosti da prolongira ili ubrza postupak,...\nPočetna · O nama · Delokrug rada · Blog · Kontakt\nAdvokat Beograd © 2020\nTrg Nikole Pašića 2 Beograd, Srbija


Pastor i Pajtić pozvali poslanike da podrže predloge iz Vojvodine | Autonomija\nPastor i Pajtić pozvali poslanike da podrže predloge iz Vojvodine\nČekajući Godoa u Skupštini Srbije\nPredsednik Skupštine Vojvodine Ištvan Pastor i predsednik Vlade Vojvodine Bojan Pajtić zajednički su danas pozvali poslanike Skupštine Srbije da podrže amandmane koje im je uputio pokrajinski parlament, kako bi se poštovala ustavna obaveza prema vojvođanskom budžetu.\nSkupština Vojvodine uputila je Skupštini Srbije amandmane na Predlog zakona o budžetu Srbije za 2013. godinu i na Predlog zakona o dopuni Zakona o budžetskom sistemu.\nPastor i Pajtić su na zajedničkoj konferenciji za novinare u Skupštini Vojvodine poručili da će Skupština Srbije prihvatanjem vojvođanskih amandmana zaštititi ne samo ustavna prava pokrajine, već i Srbiju kao pravnu državu koja poštuje sopstveni Ustav.\nIštvan Pastor je rekao da je od oktobra 2000. godine do danas ukupno 39 inicijativa iz Skupštine Vojvodine upućeno u Skupštinu Srbije, od čega su se samo tri našle na dnevnom redu, i to sve tri u vreme vlade Zorana Đinđića.\n„Od 2003. godine do danas, nijedna inicijativa se nije našla na dnevnom redu i sa tog aspekta, bez obzira što isčekivanje sednice Skupštine Srbije na kojoj će se raspravljati o našim inicijativama liči na čekanje Godoa, stavljanje naših predloga na dnevni red doživljavamo kao veoma značajan iskorak“, rekao je Pastor.\nPrema njegovim rečima, ako Zakon o budžetskom sistemu i Zakon o budžetu za 2013. godinu ostanu nepormenjeni, Vojvodina će biti uskraćema za najmanje 9,6 milijardi dinara.\nDodao je da bi se za te novce moglo sagraditi 96 domova kulture po Vojvodini, ili 45 osnovnih škola ukupne površine, ili 20 zatvorenih bazena za plivanje dimenzija, ili četiri velnes centra, ili tri urgentna medicinska centra, ili vodovodnu mrežu u ukupnoj dužini od 1.620 kilometara ili kanalizacionu mrežu od 800 kilometara.\n„To su egzaktni podaci koji ukazuju na to zašto se preko ovog pitanja ne može preći“, poručio je Pastor i dodao da je uputio pismo za 52 poslanika u Skupštini Srbije bez obzira na njihovu stranačku pripadnost, a koji su sa teritorije Vojvodine.\nBojan Pajtić je ocenio da je Srbija jedina zemlja u Evropi u kojoj se donošenjem budžeta svesno krši Ustav zemlje. „Dok god se makar jedan jedini član Ustava krši od strane najvišeg zakonodavnog tela u ovoj zemlji, mi ne možemo biti pravna i demokratska država“, poručio je pokrajinski premijer.\nOn je rekao da kako god Vojvodina poštuje odluke Ustavnog suda Srbije o osporavanju pojedinih nadležnosti pokrajine, tako i Srbija mora poštovati sopstveni ustav kada je u pitanju budžet Vojvodine.\n„Zbog toga, zajednički kao Vlada i Skupština Vojvodine, apelujemo na sve narodne poslanike da odluke koje donesu dobro odmere, da ih samere sa Ustavom, da ih samere sa onim što su realna prava građana Vojvodine“, istakao je Pajtić.\nOn je podsetio da je Ustavni sud uskratio Vojvodini nadležnost da može finansirati svako prvorođeno dete u Vojvodini, što je pokrajinskim vlastima veoma teško palo, ali su ipak poštovali tu odluku suda.\nNa pitanje šta će se desiti ukoliko Skupština Srbije odbije vojvođanske predloge, Ištvan Pastor je rekao da će se koristiti ona sredstva koja su ustavno, pravno i civilizacijiski utemeljena, uključujući i predstavke Ustavnom sudu.


ISKUSTVO JUGOSLOVENSKOG SOCIJALIZMA | Gerusija\nIpak, jugoslovenski socijalizam je bio nešto drugo i nešto više do puka varijanta staljinizma, socijaldemokratizma ili eurokomunizma. Jedna od specifičnosti jugoslovenskog socijalizma ogledala se u uvođenju sistema samoupravljanja koji je težio da uspostavi demokratske odnose u proizvodnji. Ova političko-ekonomska invencija bi mogla poslužiti kao ishodišna tačka za svaku buduću socijalističku strategiju koja ozbiljno razmatra procese demokratizacije. Na planu međunarodne politike, jugoslovenski socijalizam je takođe imao specifičnu poziciju. U vreme hladnoratovske polarizacije sveta, Jugoslavija inicira iskorak iz ove alternative (ili SSSR ili SAD) i formira pokret Nesvrstanih zemalja. Pored ovih, pomenućemo još jednu značajnost jugoslovenskog iskustva – onu koja se tiče emancipacije žena. Antifašistički front žena (AFŽ) kao najmasovnija posleratna organizacija za mobilizaciju žena daje vanredno iskustvo koje nijedan feminizam ne bi smeo prenebregnuti (kako se to, na žalost, često dešavalo).\nOno što nam je socijalistička Jugoslavija omogućavala, a što nam se danas sistemski uskraćuje, imalo je mnogo veću društvenu važnost. Jugoslovenski socijalizam je priznavao tekovine radničke borbe i planskog organizovanja društva čije efekte su svi ljudi uživali. Svako je imao pristup besplatnom obrazovanju, zdravstvenoj zaštiti, obaveznom socijalnom osiguranju, sigurnom radnom mestu, plaćenom godišnjem odmoru, sistemu institucija koje su omogućavale brigu o deci (društvena briga o porodici je naravno olakšavala emancipaciju žena i izlazak iz kuće) itd. Ova osnovna ljudska prava kojima se zadovoljavaju osnovne ljudske potrebe nekada su bila rezultat kolektivne borbe, dok nas danas uveravaju kako samo neki mogu da uživaju takva prava jer su oni preduzetni, sposobni, kompetitivni, vredni i kreativni. Zbog toga što ne pristajemo na ovu logiku mislimo da je iskustvo jugoslovenskog socijalizma jedna od ključnih tema koju treba i danas promišljati i politički nastavljati.\nPozivamo vas da dođete na tribinu u organizaciji kolektiva Gerusija ''ISKUSTVO JUGOSLOVENSKOG SOCIJALIZMA'', koja će se održati 27. marta u 17.00h u Omladinskom centru ''Crna kuća'' u Novom Sadu. Učestvuju: GORDANA STOJAKOVIĆ (S.T.R.I.K.E, Novi Sad), MISLAV ŽITKO (Centar za radničke studije, Zagreb) i MIROSLAV SAMARDŽIĆ (Kulturni centar Zrenjanin). Moderira: ALPAR LOŠONC (Univerzitet u Novom Sadu).\n← BORBE ZA PROSLAVU 8.MARTA (isečak iz jugoslovenske istorije)\nTRANZICIONI PROCESI U POSTSOCIJALISTIČKIM ZEMLJAMA →\nradikalne teorije Aleksandar Stojanović fašizam Maja Solar Alpar Lošonc ivan radenkovic studentski protest Stvar Andrea Jovanović gerusija sasa hrnjez Zakon o radu marksizam antifašizam obrazovanje LEVICA U SRBIJI: ELEMENTI ZA IZGRADNJU POLITIČKE POZICIJE primoz krasovec Đorđe Hristov feminizam Protiv novog zakona o radu


Politika Archives - Page 8 of 12 - Sremske Novine\n6. 07. 2022., 16:05\nSremska Mitrovica – Usvajanje izmena Zakona o finansiranju lokalne samouprave, prema rečima Todora Kuzmančevića, predsednika Gradskog odbora G 17 plus, koja je i članica Ujedinjenih…\n14. June 2011. godine\nSremska Mitrovica – Novi predsednik Gradske organizacije Socijalističke partije Srbije je dr Milan Latković, poznati hirurg i dugogodišnji aktivista SPS-a. Izabran je i novi Gradski…\nPredsednik Skupštine opštine Ruma i Opštinskog odbora Demokrtske stranke, uz to i poslanik u pokrajinskom parlamentu Nenad Borović, kao retko koji političar u Sremu, ne…\nKaravan mladih LDP-a posetio je nedavno Sremsku Mitrovicu i predstavio građanima platformu omladinske politike. Mladi LDP-a insistiraju na sveobuhvatnoj reformi srednjeg i visokoškolskog obrazovanja, otvaranju…\nSremska Mitrovica – Krajem marta u Sremskoj Mitrovici je istekao rok važenja gradskog petogodišnjeg samodoprinosa od kojeg je trećina sredstava bila namenjena za finansiranje redovnih…\nAmbasadorka Sjedinjenih Američkih Država u Beogradu Meri Vorlik prilikom radne posete Sremskoj Mitrovici eksluzivni intervju dala je „Sremskim novinama“. Skoro je obeleženo 130 godina…\nInđija – Meri Vorlik, ambasadorka SAD u Srbiji po prvi put je, prošlog četvrtka, posetila Inđiju. O privredno ekonomskim temama razgovarala je sa domaćinima Goranom…\nSremska Mitrovica – Želela bih da se zahvalim gospodinu gradonačelniku na današnjem gostoprimstvu tokom moje prve posete Sremskoj Mitrovici. Gospodin gradonačelnik i ja imali smo…\nInđija – Kada su nedavno inđijski fudbaleri boravili na strani, pitali ih prijatelji šta ima novo u Inđiji? Odgovor je bio – Kodža još uvek…\n« Novije 1 … 6 7 8 9 10 Starije »


Srbija: Novosađanke u vulkanizerskom i stolarskom biznisu! – Televizija srpske dijaspore\nSrbija: Novosađanke u vulkanizerskom i stolarskom biznisu!\nGradonačelnik Novog Sada, Miloš Vučević, uručio je juče ugovore o subvenciji za samozapošljavanje 50 žena, preduzetnica, među kojima je bilo i onih, koje će otvoriti vulkanizerske servise i stolarske radnje za izradu i popravku namještaja.\n“Na konkursu su bila zastupljena razna zanimanja, a bilo je i manje očekivanih, kao što su vulkanizerski poslovi i izrada i popravka nameštaja. Verujem da će njihove firme opstati u prvoj poslovnoj godini, koja je i najteža”, rekao je Vučević.\nOn je dodao, da nije bilo lako od 90 prijava izabrati 50 najboljih, na konkursu za zapošljavanje.\n“Ovog puta se pokazalo da su potrebe duplo veće i to ćemo morati da korigujemo u narednom periodu. Gradu je veoma važno da žene u svom poslu budu što uspešnije, da imaju više novca i da zaposle što više ljudi”, rekao je Vučević.\nU ime preduzetnica, za pomoć Grada je zahvalila Marija Rakić, jedna od žena koje su dobile novac za samozapošljavanje.\n“Ova pomoć nam posebno znači, jer su vremena vema izazovna. Nadam se da ćemo unapređivanjem svog poslovanja doprineti dobrobiti cele zajednice“, konstatovala je Rakićeva.\nZajedno sa Vučevićem, subvencije za samozapošljavanje je uručivao i član Gradskog vijeća za privredu, Milorad Radojević.\nGrad Novi Sad je i ove godine realizovao javni poziv za dodjelu subvencija za samozapošljavanje žena, radi podsticanja ženskog preduzetništva.\nZa podsticaj ženskom preduzetništvu, putem dodjele subvencija za samozapošljavanje, u budžetu grada Novog Sada je opredijeljeno ukupno deset miliona dinara /oko 85.000 evra/.\nLiga nacija: Francuzi su ”streptomicin” za Hrvate, sjajna Belgija i još…\nRusija – SAD: Snouden želi da ostane u Rusiji!


Sergej Železnjak: Srbiji oružje za bezbednu veliku Evropu | WebTribune\nHome U FOKUSU Sergej Železnjak: Srbiji oružje za bezbednu veliku Evropu\n– Strateško partnerstvo Rusije i Srbije je preduslov za formiranje velike Evrope, bezbedne za ljude, slobodne od blokovskog mišljenja, Evrope koja stvara mogućnost za razvoj saradnje… Ruska vojna tehnika očigledno potvrđuje svoj kvalitet i efikasnost u borbenim dejstvima. Jačanje srpske odbrambene moći je važan faktor u uspostavljanju vojnopolitičkog balansa u regionu. Uveren sam da će se Srbija uspešno izboriti sa modernizacijom i obukom vojske – ističe Železnjak.\n– Kosovski Albanci postavljaju zahteve kojima blokiraju formiranje saveza srpskih opština, koji je predviđen Briselskim sporazumom. Čudi nas pasivan stav Evropske unije koja ima ulogu posrednika između Beograda i Prištine i odsustvo konkretnih rezultata ovog pitanja… Većina Srba misli da je Kosovo srpska Golgota i balkanski Jerusalim. Zato je neophodna sveobuhvatna studija sa međunarodnim iskustvom za izradu efikasnih mehanizama zaštite života i bezbednosti Srba koji vekovima žive na svojoj zemlji – kaže Železnjak.


NSinfo: Obnova železničke infrastrukture: Sledeće godine početak radova od Novog Sada do granice\nObnova železničke infrastrukture: Sledeće godine početak radova od Novog Sada do granice\nOve godine treba da bude završena prva faza radova\nI u ovoj građevinskoj sezoni nastavljaju se radovi na magistralnim, regionalnim i lokalnim prugama, vredni desetinama i stotinama hiljada evra.\nKoliko je u taj posao uključen ZGOP kao jedina domaća kompanija specijalizovana za remont pruga, objašnjava za RTV generalni direktor Zoran Stanojević.\n"ZGOP je jedino potpuno opremljeno preduzeće sa mehanizacijom i svim drugim resursima potrebnim za sanaciju gornjeg stroja pruge", kaže Stanojević i dodaje da od početka godine to preduzeće završilo sanaciju pančevačkog mosta, zatim prugu od Novog Sada do Pančeva, kao i modernizaciju pruge Stara Pazova-Inđija.\nKada je reč o izgradnji drugog koloseka pruge od Novog Sada prema Subotici i Budimpešti, Stanojević je istakao da su u saradnji sa kineskom kompanijom "CREC" (China railway international company) počeli radovima prve faze.\n"Ove godine treba da bude završena prva faza radova, a sa početkom druge faze očekuju nas razgovori oko ugovora, podugovaranja radova, te se od početka iduće godine očekuje početak radova od Novog Sada do državne granice", zaključuje Stanojević.\n... ap vojvodina, brza pruga, Novi Sad, pančevo, pruga, srbija, subotica, železnička stanica


Holanđani žele da investiraju u Novom Pazaru?\nNaslovnica Sjeverni Sandžak Novi Pazar Holanđani žele da investiraju u Novom Pazaru?\nNovi Pazar – Predstavnici holandskog investicionog fonda Tasos internacional razgovarali su sa gradonačelnikom Novog Pazara Nihatom Biševcem I saradnicima o tome koje su to oblasti u koje bi mogli da ulože u Novom Pazaru.\nNjih su najviše interesovali projekti vezani za razvoj i unapredjenje infrastrukture, ali i onih u oblasti finansija ali i građevine i nekretnina. Gradonačelnik Novog Pazara Nihat Biševac istakao je da već postoji nekoliko projekata u koje bi Holanđani mogli odmah da ulože, a što bi poboljšalo kvalitet života građana Novog Pazara.\n” Današnji sastanak je bio veoma plodonosan i vjerujem da ćemo uskoro dobiti konkretne ponude od ovog investicionog fonda. Oni će se sutra sastati sa našim privrednicima i očekujem početak lijepe saradnje” – rekao je gradonačelnik Novog Pazara.


Vujošević: Zvezdu boli poraz, bićemo još hrabriji! – Nadlanu.com\nVujošević: Zvezdu boli poraz, bićemo još hrabriji!\nTrener košarkaša Partizana Duško Vujošević rekao je danas da će crno-beli pokušati da odigraju još hrabrije u drugom meču finalne serije plej-ofa protiv Crvene zvezde.\nVišestruki šampion Srbije pobedio je sinoć Zvezdu sa 82:54 i poveo sa 1:0 u seriji koja se igra na tri pobede.\n“Zvezdu sigurno boli ovaj poraz. Probaćemo da odigramo još hrabrije nego juče. Spremni smo da ostvarimo dobar rezultat, ali biće teško jer Zvezda će sigurno povećati motivaciju”, rekao je Vujošević na konferenciji za novinare u hali Pionir.\nOn je dodao da bi voleo da Partizan pobedi i da meč protekne u sportskoj atmosferi. Strateg crno-belih osvrnuo se i na činjenicu da je Partizan na jučerašnjoj utakmici, imeđu ostalih javnih ličnosti, imao i podršku tenisera Viktora Troickog.\nVujošević je na početku sezone zamerio Novaku Đokoviću, koji je slobodno vreme i boravak u Beogradu iskoristio da poseti meč Crvene zvezde i Igokee.\n“Đoković je svetska zvezda i ne bi smeo da se opredeljuje do kraja, ali verovatno nisam u pravu po tom pitanju. Troicki je pevao pesmu kao navijači, ne verujem da je ulazio u analizu sadržaja. Kao što Novak ima pravo da navija za Zvezdu, tako i Troicki može da navija za Partizan”, rekao je Vujošević.\nNa pitanje da li očekuje da Partizan preuzme od Prokoma A licencu Evrolige, Vujošević je rekao:\n“Ne verujem da ćemo je dobiti. To je međutim nepravda, jer smo je igrama zaslužili”.\nDruga utakmica finalne serije Superlige između Crvene zvezde i Partizana igra se sutra od 19 sati u hali Pionir.\nduško vujoševićkk crvena zvezdakk partizankošarkasuper liga srbije


► Pesma o Kačinjskom cenzurisana na poljskom radiju\nTema pesme odnosi se na nedavnu komemoraciju bratu poljskog predsednika, Lehu Kačinjskom, nekadašnjem predsedniku Poljske i lideru vladajuće partije Pravo i pravda, koji je pre 10 godina poginuo u avionskoj nesreći kod Smolenska u kojoj je stradalo i više najviših državnih i vojnih zvaničnika.\nJaroslav Kačinjski je sa drugim političarima i telohraniteljima 10. aprila posetio groblje gde mu je brat sahranjen. Komemoracija je održana u vreme pandemije korona virusa, kršeći zabranu okupljanja više od pet ljudi, mere socijalne distance i druge mere koje su obavezivale 38 miliona Poljaka.\nNa sahranama tokom pandemije je inače bilo dozvoljeno prisustvo najviše pet osoba, a groblje Povacki je tokom komemoracije bilo zatvoreno za druge.\nTo je bio povod da poljski alternativni rok muzičar Kazik snimi pesmu "Tvoj bol je bolji od mog", sa očiglednom referencom na taj događaj i predsednikovo nepoštovanje strogih mera protiv širenja epidemije, prenosi briselski portal Euraktiv.\nPesma je postala veoma popularna i dospela na prvo mesto kultne top liste Trećeg programa nacionalnog Poljskog radija, koji već više decenija oblikujuje muzički ukus Poljaka.\nNarednog dana, međutim, direktor Trećeg programa Tomaš Kovalčevski pokušao je da primora tri novinara da potpišu pismo u kojem se navodi da je došlo do greške u glasanju za top listu. Pošto su novinari to odbili, direktor je sam potpisao pismo i poništio glasanje.\nNekoliko novinara je zbog toga podnelo ostavke, a Kazik, u međuvremenu optužen za podmićivanje, povukao je svoju pesmu sa liste Trećeg programa.\nAmerički predsednik Donald Tramp razgovaraće sledeće nedelje u Vašingtonu s poljskim predsednikom Andžejem Dudom o odbrani, trgovini, energetici i bezbednosti telekomunikacija, saopštila je...


Jeftini letovi za Il de Pan - Avio karte Il de Pan - eSky.rs\nAvio karte za Il de Pan\nProverite najbolje prilike za letove za Il de Pan\nVreme u Il de Panu (°C) - prosečne temperature i sunčani dani\n✔ Postoje li posebne ponude za letove za Il de Pan na eSky.rs?\n✔ Mogu li se pobrinuti za osiguranje prilikom rezervacije leta za Il de Pan?\n✔ Ako rezervišem let za Il de Pan, mogu li da rezervišem ujedno i smeštaj?\n✔ Koje avio-kompanije nude letove za Il de Pan?\nBudite sigurni, da na eSky.rs ponuda letova za Il de Pan uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Il de Panu\nTražite smeštaj? Proverite najbolje hotele u Il de Panu\nNađite smeštaj u Il de Panu\nJeftini letovi do Nove Kaledonije Jeftini letovi iz Nove Kaledonije Jeftini letovi za Koumak Jeftini letovi iz Koumaka Jeftini letovi za Laknav Jeftini letovi iz Laknava\nJeftini letovi do Bahama Jeftini letovi iz Bahama Jeftini letovi do Entebbe Intl Airport Jeftini letovi od Entebbe Intl Airport


Vlada FBiH želi uništiti GINEX\nZbog novonastale situacije sa preduzećem Unis Ginex d.d. gdje je Vlada Federacije najavila smjenu aktuelne direktorice privrednog društva Munevere Fočo, danas su održani protesti.\nRadnici ovog industrijskog giganta iz Goražda danas su zaprijetili potpunom obustavom proizvodnje ukoliko se pokrene postupak smjene direktorice Fočo.\nRadnici su u znak podrške i jedinstva danas zaustavili mašine i okupili se ispred fabrike gdje su im podršku dali i građani. Iz Sindikata Ginexa -a su ponovili da daju punu podršku upravi koja godinama pozitivno i uspješno posluje. Podrška je stigla i od kolega iz drugih gradova.\nZa portal Radiosarajevo.ba Damir Mašić kazao je kako su radnici zajedno sa porodicama ali i brojnim građanima izašli na mirni protest kako bi pokazali da ne žele smjenu menadžementa.\n“Nažalost nastavlja se indolentan odnos izvršne vlasti prema više od 700 radnika. Ja sam postavio javno pitanje zašto se smjenjuje direktorica Ginexa, ali ni resorni ministar, ni federalni premijer se nisu udostojili da odgovore. Vlada hoće da smijeni menadžment koji ima punu podršku svojih radnika”, ističe Mašić za Radiosarajevo.ba.\nNaglasio je kako navodno dva člana nadzornog odbora preduzeća održavaju sastanak o ovoj firmi, ali niko se nije obratio radnicima niti pojasnio šta se dešava.\n“Ne žele da kažu šta je cilj, šta rade, zašto žele smijeniti one koji uspješno rade. Ni Džindić ni Novalić se nisu udostojili da se pojave i kažu razloge. Radnici, dakle, njih više od 700 ne žele da se donose odluke mimo njih, žele objašnjenje. Ovo nije sredina gdje ima puno firmi i gdje ljudi mogu lako naći drugi posao”, kazao je, između ostalog Mašić.\nSama činjenica da se niko iz Vlade Federacije nije udostojio doći pred radnike ukazuje da su bili spremni na mutne i nečasne radnje, mišljenja je Mašić.\nObustavom rada ove firme nastao bi svojevrstan kolaps u namjenskoj industriji, s obzirom na to da je Ginex jedan od najtraženijih proizvođača inicijalne kapisle za municiju za malo oružje.


Voša u Evropi u pauzi Superlige - u subotu gostovanje Breši\nBreša - Voša u subotu\nBez omladinskih reprezentativaca Mirka Topića i Dejana Zukića, potom članova mlade selekcije Ranka Veselinovića i Mladena Devetaka, a onda i A reprezentativca Emila Rockova, fudbaleri Vojvodine ove nedelje treniraju u FC “Vujadin Boškov”.\nPauzu u domaćem prvenstvu koriste kako bi dodatno unapredili formu i, uz željene još bolje partije, zadržali mesto pri samom vrhu tabele Superlige. Upravo u tom cilju, Novosađani u petak odlaze u Italiju, gde će u subotu odigrati prijateljsku utakmicu sa članom serije A, ekipom Breše.\nPosle šest odigranih kola u elitnoj italinskoj ligi, Breša se nalazi na 15. mestu sa šest bodova, pošto je zabeležila dve pobede i četiri poraza, uz gol-razliku 7:9. U poslednjem susretu, odigranom 29. septembra, ovaj tim poražen je u Napulju 1:2 (0:2), a gol je postigao Mario Bolateli, prva zvezda Breše.\nTrener Eugenio Korini na travnjak stadiona San Paolo izveo je sledeći tim: Joronen, Sabeli, Tonali, Spalek (Matri), Donaruma, Čanselor, Ćistana, Bisoli, Martela (Mateju), Desena (Romulo), Baloteli.\nPošto je duel sa Vojvodinom prijateljskog i pripremnog karaktera, ostaje da se vidi kome će u subotu šef struke Italijana ukazati poverenjem, a najavljen je najbolji sastav.\nS druge strane, Vojvodina neće u Brešu putovati u najjačem sastavu, jer među putnicima neće biti igrača koji se nalaze u reprezentativnim selekcijama, pa Nenad Lalatović neće moći da računa ni na Nigerijca Vinsenta Ezea, koji nema vizu za ulazak u Evropsku uniju.\nPrijateljski susret Breša - Vojvodina igraće se na stadionu Orzinuovi, koji prima oko 2.000 gledalaca i nalazi se u trening kampu italijanske ekipe.\n- Želim da tokom prvenstvenih pauza vreme iskoristimo za odigravanje utakmica s kvalitetnim inostranim timovima - objasnio je sportski direktor Nikola Lazetić.\n- Imamo u sastavu dosta mladih igrača i ti susreti poslužiće im za sticanje iskustva, kao i za definisanje realne slike gde se trenutno nalaze u odnosu na one koji su fudbalski trenutno ispred njih.\nTo je, po meni, dobar put kako bismo spremniji dočekali izazove na međunarodnoj sceni sledećeg leta, što nam je osnovni takmičarski cilj u sezoni.\nPočetak utakmice u subotu zakazan je za 15 časova.


Energyobserver - BRNABIĆ U BRISELU O DIJALOGU SA PRIŠTINOM, PUTU SRBIJE U EU\nBrnabić je rekla da je u Briselu 18. maja razgovarala sa visokim predstavnikom EU Žozepom Borelom, izaslanikom EU za dijalog Beograda i Prištine Miroslavom Lajčakom i evroposlanicima Tanjom Fajon i Vladimirom Bilčikom, koji je i izvestilac Evropskog parlamenta za Srbiju.\nPremijerka je rekla novinarima u Briselu da je zadovoljna razgovorima i da su teme pre svega bile reforme u Srbiji na njenom evropskom putu, vladavina prava, implementacija preporuka Kancelarije OEBS za demokratske institucije ODIHR, dijalog sa Prištinom i ono što Srbija radi na principu regionalne saradnje.\nOna je rekla da je prenela evropskim zvaničnicima da smatra da je dijalog u najboljem interesu i Beograda i Prištine i čitavog regiona i da u EU postoji frustracija jer je prvi sastanak u okviru dijaloga pomeren zbog Prištine. Izrazila je nadu da će prvi sastanak biti zakazan tokom juna.\n"Ja sam ponovila da je dijalog u najboljem interesu ne samo ljudi koji žive na tom prostoru već čitavog regiona, to je jedna stvar od koje zavisi čitava regionalna stabilnost tako da je uvek bolje razgovarati", rekla je Brnabić uoči večere lidera Zapadnog Balkana sa Borelom.\nRekla je da Srbija nastavlja da radi sa raznim međunarodnim organizacijama oko toga da bi se mediji i novinari u Srbiji osećali bezbedno i zaštićeno, i naglasila da je cilj Srbije da bude skinuta sa liste zemalja koje ne ispunjavaju standarde antikorupcijske grupe Greko, Saveta Evrope.\nDodala je da je razgovarala i o drugim stvarima vezanim za osnovna prava, dodajući da Srbija jako dobro radi i da se nada da će non-pejper o vladavini prava biti mnogo bolji nego što je bio ranije.\nBrnabić je rekla da na večeri sa visokim predstavnikom Borelom očekuje da će lideri Zapadnog Balkana otvoreno govoriti o saradnji, zajedničkim projektima, investicionom planu EU za Zapadni Balkan koji iznosi devet milijardi evra i koji je važan za ceo region.\n"Volela bih da pričamo o tim konstruktivnim temama više i o tome šta možemo da uradimo za naše građane, a manje o temama koje nas razdvajaju a svakako će biti i tih tema", rekla je Brnabić.\nSpecijalni izaslanik EU za dijalog Beograda i Prištine Miroslav Lajčak kratko je preko Tvitera saopštio da se sastao sa premijerkom Brnabić i izrazio zadovoljstvo sastankom.\n"Dobar sastanak sa premijerkom Srbije Anom Brnabić u Briselu danas. Govorili smo o razvoju događaja u regionu i kako dalje unaprediti regionalnu saradnju, kao i o narednim koracima u dijalogu" Beograda i Prištine, napisao je Lajčak.\nTanja Fajon i Vladimir Bilčik su u odvojenim porukama putem Tvitera saopštili da je na sastanku sa premijerkom Srbije bilo reči o međustranačkom dijalogu u Srbiji o izbornim uslovima.\nBilčik je naveo da je susret bio "veoma konstruktivan i otvoren" i da je bilo reči o "narednim koracima u međupartijskom dijalogu i reformama u Srbiji na njenom putu u EU". "Vrlo sam zadovoljan zbog saznanja da premijerka mere vezane za međustranački dijalog smatra važnim prioritetom", napisao je Bilčik.\nTanja Fajon je napisala da je sa premijerkom Brnabić "razmotren napredak u međustranačkim pregovorima opozicije i vlasti za poboljšanje uslova za demokratske, slobodne i poštene izbore u Srbiji", dodajući da oni "teku dobro".\n"Saglasili smo se da moramo uložiti sve napore u poboljšanje političkog dijaloga u državi i učiniti sve da Srbiju što pre pripremimo za ulazak u EU. Sa reformama, efikasnom pravnom državom, slobodom medija. Evropski put je ključan za stabilnost, mir i napredak u regionu", napisala je slovenačka evroposlanica Tanja Fajon.


Dolaze još gori:Naprednjaci ubedljivo ispred demokrata | Tacno.net\nAutor 10.3.2011. u 02:40\nSrpska napredna stranka vodi u odnosu na Demokratsku stranku za 12 procentnih poena, pokazuje istraživanje javnog mnjenja koje je u februaru sprovela jedna od najpoznatijih srpskih agencija, u koje je Danas imao uvid. Na pitanje „za koga biste glasali ukoliko bi se parlamentarni izbori održali sada”, 36 odsto građana odgovorilo je da bi svoj glas dali naprednjacima, a 24 odsto demokratama.\nNa trećem mestu je LDP s podrškom od 8,5 odsto, sledi SRS sa osam procenata, zatim koalicija SPS-PUPS sa sedam, DSS – šest, Nova Srbija – 3,2 i G17 plus, odnosno Ujedinjei regioni Srbije, za koje bi glasalo 2,2 odsto ispitanika. Sve ostale partije su u istraživanju „nevidljive”, s potpuno zanemarljivom podrškom birača.\nBrojke opominju da SNS i Nova Srbija skupa imaju čak za 15 procentnih poena veću podršku građana nego DS. Sve članice vladajuće koalicije, uključujući „nevidljive“, zajedno ne prelaze 35 odsto. Stranke vlasti bi samo sa LDP bile jače od saveza Tomislava Nikolića i Velimira Ilića, ali u slučaju da oni postignu dogovor s DSS ili SRS, aktuelna opozicija preuzela bi vladu. Ono što rezultati ovog istraživanja pokazuju jeste i da bi DS i naprednjaci s najmanje napora mogli da formiraju „veliku koaliciju“. Ali, do sledećih izbora ima još vremena i mogućnost promena u političkom raspoloženju građana svakako ne treba isključiti.\nFebruarski rezultati ugledne agencije za istraživanje javnog mnjenja, do kojih se došlo na uzorku od 1.198 ispitanika na teritoriji Srbije bez Kosova, pokazuje i da 74,6 odsto građana smatra da Srbija ide u lošem pravcu, dok samo 19,3 odsto veruje da se krećemo dobrim smerom. Građani kažu i da kao osnovne probleme vide zapošljavanje, borbu protiv korupcije, ulaganje u poljoprivredu, veće plate, dok su na dnu te liste pitanja Kosova i Evropske unije. Kada je reč o evropskim integracijama, 54 odsto građana ima dobro mišljenje o EU, a 36,2 odsto gaji negativne stavove.\nMarko Đurišić, predsednik Izvršnog odbora DS, za Danas kaže da nije video ovo istraživanje i da bi bilo neozbiljno kada bi ga komentarisao na osnovu onoga što je čuo od novinara preko telefona. „U svakom slučaju, u kampanji 2008. radikali su sve vreme, prema istraživanjima javnog mnjenja, bili u prednosti, ali smo mi u DS gledali neke druge cifre. Na kraju smo ih pobedili sa deset odsto razlike“, objašnjava Đurišić. Upitan da prokomentariše podatak da tri četvrtine građana smatra da Srbija ide u lošem pravcu, Đurišić kaže da to pokazuje da ljudi situaciju u zemlji vide kao lošu i da za to krive DS kao stožernu stranku vlade.\nIvan Andrić, član Predsedništva LDP, za Danas navodi da su ovakvi rezultati više posledica opredeljivanja ljudi protiv vlade i njene politike nego za SNS. „Rezultati me uveravaju da je politika vlade, pogotovo ekonomska, doživela krah. Čak i ako je postojala nada da će se nešto poboljšati, posle onako nesrećno izvedene rekonstrukcije vlade ta nada je potpuno iščezla“, smatra Andrić. On treće mesto LDP ocenjuje kao dobar rezultat, koji je posledica konzistentne politike te stranke. „Jak LDP je garant da će naredna Vlada Srbije biti evropska. Oni koji nas kritikuju uvek ostanu bez argumenata, jer se ispostavi da smo u pravu. Imamo jasan program i politiku koju iskreno vodimo. Okrenuli smo se mlađim ljudima, kao i onima koji su nekada bili sada nepostojeća srednja klasa“, objašnjava Andrić.\nMiodrag Radojević, saradnik Instituta za političke studije, za Danas kaže da je očigledno da je došlo do naglog pada podrške DS, i to u onom delu glasačkog tela demokrata koji je nezadovoljan radom vlade, odnosno ekonomskom i političkom situacijom. Prema njegovom sudu, deo glasača te stranke je otišao u apstinente, a deo je sada za LDP. „Dešavanja oko rekonstrukcije vlade ukazuju na to da je u DS neka vrsta vanrednog stanja. Neki od glavnih ljudi iz stranke preuzeće ministarska mesta, a predsednik Tadić je otputovao u Japan. Prešli su iz takozvane šatl diplomatije, u kojoj je ministar Jeremić braneći Kosovo putovao po svetu, na ekonomsku diplomatiju, svesni da su ljudi nezadovoljni ekonomskom situacijom“, objašnjava Radojević.\nNaš sagovornik navodi da naprednjaci beleže blagi porast podrške, „odnosno da imaju uzlazni trend podrške, koji bi mogao da ih dovede do toga da 40 odsto birača kaže da bi glasalo a njih“. „SNS bi uz eventualnu pomoć DSS bila blizu samostalnog formiranja vlade“, kaže Radojević. Treće mesto LDP on ocenjuje kao posledicu dobrog rada stranke Čedomira Jovanovića, koja izlazi s konkretnim predlozima za rešavanje krize i koja ima izoštrenu retoriku prema vladi i DS, kao i prema naprednjacima. Radojević zaključuje da, ukoliko se ekonomska i politička kriza u zemlji nastavi, može doći do daljeg pada podrške demokratama


Micotakis: Vreme da EU preduzme jasne obaveze prema Z. Balkanu\nTanjug 5. oktobra 2021. 18:47\nLJUBLJANA – Osamnaest godina od Samita u Solunu, koji je prvi put otvorio vrata za integraciju zemalja Zapadnog Balkana u EU, sada je vreme za jasne obaveze prema regionu, rekao je danas u Ljubljani grcki premijer Kirakos Micotakis.\nMicotakis, koji je doputovao u Sloveniju kako bi učestvovao na sutrašnjem Samitu EU i Zapadnog Balkana na Brdu kod Kranja, rekao je da će taj skup biti prilika za razgovor o izgledima za pristupanje regiona Uniji.\n„Ako EU nije prisutna u ovom regionu, nema sumnje da će drugi požuriti da popune tu prazninu“, rekao je Micotakis u saopštenju, prenosi MIA.\nOn se takode osvrnuo na ono što je nazvao „potrebom da se ubrza rasprava o strateškoj autonomiji Evrope“.\n„Konačno, Evropa mora biti u poziciji da barem počne da ide ka usklađivanju svoje ekonomske sa geopolitičkom moći. Nadam se da ćemo večeras imati priliku da o ovome temeljno razgovaramo“, rekao je Mitsotakis.


Neofašisti u Rijeci razvili trobojku Kraljevine Italije, uhapšene četiri osobe\nIzvor: RTS, 12.Sep.2019, 14:33\nGrupa italijanskih neofašista obeležila je stogodišnjicu "okupacije Rijeke" ispred Guvernerove palate u tom gradu razvijanjem trobojke Kraljevine Italije i porukom da su "spremni da sami ustanu protiv celog sveta". Uhapšene četiri osobe.\nNakon noćašnje akcije grupe italijanskih neofašista, koji su razvili veliku istorijsku zastavu ispred Guvernerove palate, još dve grupe pokušale su da učine to isto tokom dana, ali je ih policija u tome sprečila.\nNakon što su jutros uhapšene dve osobe, oko 14 sati uhapšene su još dve osobe. Kod njih je pronađena zastava Kraljevine Italije koju su nameravali da postave na istom mestu....\nB92: "Okupacija Rijeke": Trobojka kraljevine Italije, spomenik fašisti, protestna nota FOTO


Zorana Mihajlović: Dogovoreni konkretni projekti u Vranju - VOM\nNaslovnaVestiDruštvoZorana Mihajlović: Dogovoreni konkretni projekti u Vranju\nZorana Mihajlović: Dogovoreni konkretni projekti u Vranju\npetak, 7. decembra 2018 : 23:18\nPotpredsednica Vlade Srbije i ministarka građevinarstva, saobraćaja i infrastrukture, Zorana Mihajlović, rekla je posle sastanka sa predstavnicima lokalnih samouprava iz Pčinjskog okruga da je razvoj lokalnih samouprava jednako važan kao i realizacija velikih infrastrukturnih projekata.\nNa današnjem sastanku dogovorili smo konkretne projekte koji će biti urađeni u narednom periodu. U Vranju će „Putevi Srbije“ raditi presvlačenje asfalta na dve petlјe, trotoar na alternativnom putu ka Vranjskoj Banji, kao i sanaciju tri klizišta u Vranju. Takođe, razgovaraćemo kako da se finansira uređivanje šetališta u Vranju, za koje je lokalna samouprava uradila projekat, rekla je Mihajlovićeva posle sastanka u kampu “Koridora Srbije” u mestu Kržince, u opštini Vladičin Han, gde je privremeno izmešteno Ministarstvo građevinarstva, saobraćaja i infrastrukture.\nGradonačelnik Vranja Slobodan Milenković rekao je da su na sastanku dogovoreni projekti koji će biti realizovani u toku 2019. i zahvalio potpredsednici Vlade na dosadašnjim ulaganjima u infrastrukturu u gradu.\nMinistarka Mihajlović je najavila i da će se u Vranjskoj Banji raditi oko 500 metara trotoara, što će uraditi „Putevi Srbije“.\nDragan Sentić, predsednik Gradske opštine Vranjska Banja, rekao je u obraćanju ministarki da zahvaljujući njenim čestim dolascima građani na jugu Srbije osećaju se ravnopravnim sa građanima u svim drugim delovima Srbije”, rekao je Sentić.\nPrethodni tekstOtvorena izložba slika Slađane Nedeljković\nSledeći tekstČlanovi Srpske napredne stranke donirali igračke


Dodik: Strani ambasadori ne mogu biti kreatori procesa u BiH Govoreći o odluci Centralne izborne komisije da odgodi lokalne izbore za 15. novembar, Dodik je ponovio da je riječ o nelegitimnoj komisiji, izabranoj mimo zakona\n23. 05. 2020. u 17:21 Face.ba\nPredsjednik SNSD-a Milorad Dodik smatra da SDS neće podržati predsjednika Stranke demokratske srpske Semberije (SDSS) Miću Mićića na lokalnim izborima za gradonačelnika Bijeljine, te istakao da nema ništa protiv i da ga podrže ukoliko to žele.\n"Nemam ništa protiv ako će da ga podrže, ali SDS u strukturi nove vlasti neće učestvovati", naglasio je Dodik u izjavi novinarima u Banjaluci.\nKada je riječ o finansiranju izbora, što je navedeno kao jedan od glavnih razloga odgađanja izbora, Dodik je izrazio spremnost SNSD-a da glasa za privremeno finasiranje lokalnih izbora ili da se sredstva za to obezbijede na drugi način.\nOn je dodao i da je očigledno da to ne zna šef Misije OEBS-a u BiH Ketlin Kavalek, koja se pristrasno ponaša i legalizuje nezakonite stvari.\nOn je istakao da to samo govori koliko je BiH nesređena država, koliko u njoj mogu da "vršljaju" stranci i kvalifikuju najodgovornije ljude i političare u BiH.\nOn je napomenuo da su strani ambasadori u BiH u ulozi posmatrača, te da ne mogu biti ocjenitelji niti kreatori bilo kakvih procesa.


cena nafte Arhive - Pluton Logistics\nTraži se hitan sastanak za pomoć srpskoj transportnoj privredi!\n6. juna 2022. 6. juna 2022. marko\tcena goriva, cena nafte, pomoć prevoznicima, Pumedtrans, refakcija akcize, refakcija akcize za prevoznike, refakcija akcize za transportne firme\nPoslovno udruženje Međunarodni transport (Pumedtrans) uputilo je još jednu urgenciju na zahtev za hitan sastanak sa ministrom i/ili predstavnicima Ministarstva\nŠta su obavezne, a šta operativne rezerve nafte i derivata i ko će sve morati da ih obezbedi?\n11. aprila 2022. Milica Milosavljevic\tcena dizel goriva, cena dizela, cena nafte, cena nafte u Srbiji, JANAF, kriza u Ukrajini, obavezne rezerve nafte, oprerativne rezerve nafte, poskupljenje goriva, Rafinerija nafte Pančevo, rast cena, rat u Ukrajini, Transnafta, transport nafte, transport naftnih derivata, Udruženje naftnih kompanija Srbije, Ukrajina, uvoz nafte\nVest da je Evropska unija skinula Srbiju i Zapadni Balkan sa liste sankcija za uvoz nafte donela je olakšanje. Naša\nDošao kraj pojeftinjenju goriva – Od 1. maja najveći igrači smanjuju proizvodnju nafte\n14. aprila 2020. 14. aprila 2020. Milica Milosavljevic\tcena benzina, cena nafte, korona virus, opec plus, opek plus, poskupljenje benzina, poskupljenje goriva, poskupljenje nafte, Tomislav Mićović, Udruženje naftnih kompanija Srbije\nŠto smo uživali benefite niske cene nafte na svetskom tržištu, uživali smo. Nakon što je litar dizela u Srbiji za\nDo Evrope preko Rta dobre nade – Kontejnerski prevoznici traže nove rute\n6. aprila 2020. Milica Milosavljevic\tcena nafte, kontejnerski brodovi, kontejnerski transport robe, pomorski transport robe, rt dobre nade, Suecki kanal\nKontejnerski prevoznici izbegavaju plaćanje tranzitnih taksi slanjem pojedinih brodova iz Azije u Evropu preko rta Dobre nade, a ne Sueckim kanalom.\nGorivo u Srbiji značajno JEFTINIJE tek u maju\n17. marta 2020. Milica Milosavljevic\takciza na naftu, akcize na gorivo, cena benzina u Srbiji, cena goriva, cena nafte, korona virus, koronavirus, Nafta AD, Nebojša Atanacković, Tomislav Mićović, Udruženje naftnih kompanija Srbije\nCene goriva u Srbiji u narednim nedeljama postepeno će padati, očekuju stručnjaci iz oblasti naftne industrije i savetuju državi da\n4. februara 2020. 4. februara 2020. Milica Milosavljevic\takciza na gorivo, akcize na gorivo, cena benzina, cena goriva, cena nafte, poskupljenje benzina, poskupljenje goriva, Vlada Srbije\nVlada Srbije odlučila je da povećanje akciza na gorivo odloži za 1. jun, iako je prvobitnom odlukom od 21. januara\nGorivo neće poskupeti posle Nove godine\n19. decembra 2016. 22. aprila 2017. marko\tcena benzina, cena nafte, poskupljenje benzina, poskupljenje nafte\nOd 1. januara 2017. godine ne predviđa se povećanje iznosa akcize na gorivo, rečeno je u Ministarstvu finansija, tako da


Ukoliko sada prešutimo i ostanemo nijemi pred studentskim problemima i zanemarimo njihova prava i potrebe, nemamo pravo da se žalimo u budućnosti zbog odlaska mladih iz Bosne i Hercegovine koja im nije ponudila ništa, niti ih je zaštitila\nForum mladih SDP-a Kantona Sarajevo, odlučio je podržati studentsku inicijativu kojom budući akademski građani Sarajeva traže rješenje četiri trenutno najznačajnija studentska problema. SDP na području Kantona Sarajevo je pokrenuo projekat #NovaGeneracija kojim upravo želi stvoriti generaciju mladih političara koji će brinuti o potrebama mladih, đaka u osnovnim i srednjim školama, te studenata, navodi se u saopćenju kojeg prenosimo u cjelosti.\nNaša dužnost je da studentima osiguramo normalne uslove za obrazovanje. Studenti ne smiju biti prepušteni sami sebi, kao što je to slučaj sada. Pored redovnih obaveza prema svojim fakultetima, studenti su primorani da tumače zakone, što se nije smjelo desiti ni u kom slučaju. SDP KO Sarajevo i FOM SDP-a Kantona Sarajevo stoje uz sarajevske studente te javno apelujemo na nadležne u čijim rukama se nalaze ključevi rješenja svih problema da postupe racionalno i ispune zahtjeve koji su pred njih postavljeni, kaže se u saopćenju mladih SDP-a.\nNovogodišnje slavlje SDP-a, Nikšić poručio: Radovat ćemo se! Biće BiH, i nas u njoj


"SOTO" kompanija je jedan od najvećih snabdevača proizvoda i eksperata u pružanju usluga namenjenih industrijama livarstva. Krug delovanja obuhvata područje Srbije i Crne Gore, njeno bliže i šire okruženje. Takođe, kompanija "SOTO" prisutna je i na kontinentu Azije i u nekim delovima Afrike. Kompanija "SOTO" kontinuirano i efikasno radi na snabdevanju livnica (svih tehničkih profila) neophodnim materijalima, potrebnim za svakodnevno funkcionisanje livačkih kapaciteta. Posebna pogodnost ogleda se u konsignacionom skladištenju ovih materijala na lokaciji Beograda, čime se obezbeđuju redovitost i blagovremenost isporuke svih potrebnih materijala proizvođačima širom Srbije i Crne Gore, njenom bližem i širem okruženju.\nTakođe, "SOTO" kompanija obezbeđuje kvalitetan servisni inženjering i konsalting vezano za sva livačka sredstva u fazi osvajanja i u kontinuiranom korišćenju istih. Ovim se omogućavaju pojedinačne tehnološke intervencije na odlivcima, garancije primenjenih materijala kao i intervencije na planu transfera tehnologija, obezbeđujuci time pouzdanu podršku "know-how".\nPoslovni credo kompanije "SOTO" bazira se na dugoročnoj partnerskoj vezi sa kupcima i proizvođačima navedenih proizvoda.\nKompanija se uključuje u rad i priprema se za nosioca ISO Sertifikata - proizvoda i postupaka koje licencira. Ovim strogo garantuje ponuđeni plasman proizvoda kao i neophodan transfer tehnologije, i moguću podršku "know-how".\nLocirana u Beogradu, u središtu najvećih plovnih puteva Dunava i Save u srcu Evrope, nalazeci se na "raskrsnici" drumskog i železničkog saobraćaja, kompanija "SOTO" omogućava optimalan logistički lanac kojim se mogu snabdevati evropski i izvan koninentalni kupci.\nViše od desetak zaposlenih su uvek na raspolaganju da pomognu našim kupcima. Predan tim, koji je spreman da odgovori širokom dijapazonu bilo kakvih zahteva, i da uvek izađe u susret i time zadovolji potrebe kupaca.\nKompanija "SOTO" d.o.o. predstavlja pouzdanog partnera livnicama i industrijama Srbije i Crne Gore koje se na ovu delatnost oslanjaju poslednjih deset godina. Njen nastanak i razvoj karakteriše se entuzijastičkim promenama od "trade" kompanije do savremenog inženjering servisa, neophodnog u kvalitetnoj i modernoj proizvodnji.\nTakođe, razvojni put karakteriše odlično organizovanu konsignaciju, uvek spremnu da pomogne kod nedostajanja osnovnih sirovina i materijala u domenu livarstva i srodnih industrija.\nPrema našoj poslovnoj klijenteli (kupcima) mi se postavljamo kao partner u odnosima i saradnji kako sa velikim tako i sa manjim kompanijama, bilo u livačkoj industriji ili pak u železarstvu. Našim stavom i visoko profesionalnim odnosom, kao i plasmanom veoma kvalitetnih proizvoda, stekli smo značajan renome na međunarodnom planu. Naš cilj je da se u budućnosti očuva stečeni ugled uz konstantne napore da se on nadgradi i unapredi.\nKompanija je organizovana tako da ne rasipa ljudske potencijale i resurse, pa je ograničila broj direktno zaposlenih lica ali se pri tome veoma eksplicitno koristi uslugama spoljnih saradnika formirajući tim uglednih eksperata na kojima mnogi mogu pozavideti!\nTakode, firma koristi specifične pogodnosti naučnih instituta u Beogradu, nalazeći tako odgovor na mnoge relevantne probleme i rešavajući iste uspešno.


Sindikati železnice najavljuju štrajk - Ozonpress :: internet portal\nPredstavnici štrajkačkog odbora nekoliko reprezentativnih sindikata železničara najavilo je danas da će organizovati generalni štrjk, ukoliko im hitno ne budu omogućen dijalog s predstavnicima Vlade Srbije da bi se rešio njihov problem sa malom cenom rada, odnosno kolektivnim ugovorima, i s bezbednošću na radu.\n„Zakonska cena radnog sata, koju je usvojio Socilajno-ekonomski savet (SES) za 2021. godinu od 183,93 dinara, prioritet je koji mora da se ugovori sa resornim ministarstvom i osnivačem, odnosno Vladom“, rekao je predsednik štrajkačkog odbora Saša Jocić.\nNa konferenciji za novinare Savez sindikata železničara Srbije, Sindikat Srbija Kargo, Nezavisni sindikat železničara Srbije, Sindikat železničkog saobraćaja Srbije „Nezavisnost“ i Rregionalno-granski sindikat železnice Srbije najavili su aktivnosti koje nameravaju da sprovedu u narednih 30 dana.\n„Ako nema nikave reakcije na ovu konferenciju, brzo ćemo zakazati proteste koji će biti ispred zgrade Železnice, zgrade Vlade Strbije i zgrade predsednika Republike“, kazao je Jocić i najavio nekoliko jednočasovnih obustava rada.\nAko ništa ne uspe, kako je dodao, organizovaće se i generalni štrajk u sva četiri železnička preduzeća u Srbiji jer „više nemamo vremena da sa njima pregovaramo unedogled“, kazao je on.\nJocić je podsetio da su, zbog velikog nezadovoljstva radno-pravnim i socijalno-elkonomskim statusom zaposlenih, sindikati koji nisu potpisali kolektivne ugovore, uputili dopise ministru građevinarstva, saobraćaja i infrastrukture Tomislavu Momiroviću, predsednici Vlade Ani Brnabić i predsedniku Srbije Aleksandru Vučiću sa zahtevom za sastanak o rešavanju lošeg položaja železničara.\nDopisi su upućeni 10. februara, ali do danas nisu dobili odgovor.\n„Zbog toga je aktiviran glavni štrajkački odbor koji će preduzeti niz aktivnosti“, kazao je Jocić.\nPrema njegovim rečima, zaposleni u železničkim društvima su u poslednjih šest godina imali smanjene zarade, povećanje od pet odsto dobili su tek početkom ove godine, a i sada 50 odsto zaposlenih prima ispod minimalne zarade, dok je topli obrok i regres najniži od svih preduzeća čiji je osnivač država.\nUkazao je da su radnici železničkih preduzeća do sada vodili veliki broj sudskih sporova zbog neisplaćivanja smenskog rada, toplog obroka, regresa, a nove tužbe se očekuju zbog cene radnog časa, koja nije u skladu sa zakonom.\n„Nepravilnosti su dovele do tužbi na osnovu kojih su društva imala više od pet milijardi dinara štete“, kazao je Jocić.\nIstakao je da aktivnost nezadovoljnih sindikata nema nikakvu političku pozadinu i nao najveće krivce za loše stanje u železnicama naveo prethodnu ministarku Zoranu Mihajlović i predsednike pegovaračkih timova poslodavca.\nJocić je pitao da li se sve radilo namerno, radi nečije materijalne koristi, i zašto niko nije odgovarao za veliki broj propusta, dodajući da će još problema proizaći i zbog potpisanih kolektivnih ugovora, koje je odobrio deo sindikata, jer oni nisu, naglasio je, u skladu sa zakonom.\nRekao je da su pojedini generalni direktori železničkih društava u statusu v.d. više od pet godina, skupštine železničkih društava su izabrane na period od četri godine, a mandate su im davno istekli.\nPredsednik Sindikata Srbija Kargo Zoran Dašić kazao je da se nesposobnost prethodnog ministarstva ogleda u tome što 2020. godini za devet meseci pregovora nije moglo da se nađe rešenje za železnička društva i da se zaključi novi kolektivni ugovor.\n„I sadašnja ministarstvo ne čini ništa na poboljšanju radon-pravnog i socijalnog statusa železničara, već nastavlja istu politiku“, kazao je on.\nOcenio je da su loš kolektivni ugovor potpisali podobni sindikati, poslovodstvo i Vlada.\nDašić je kazao i da se broj zaposlenih u železničkim društvima koji primaju minimalnu zaradu pvećao sa 30 odsto zaposlenih u 2020. godini na 50 odsto početkom ove godine.\n„Zbog minimalne cene rada došlo do naglog odliva zaposlenih što utiče na bezbednost i redovnost železničkog saobraćaja“, kazao je on i dodao da zbog nepoštovaanaj zakona istu zaradu primaju nekvalifikovani radnici, kvalifikovani radnici, tehničari i visokokvalifikovani radnici.\nPredsednik Nezavisnog sindikata železničara Srbije Radomir Popović istakao je da su „bezbednost i zdravlje zaposlenih dovedeni na rub“, jer neki radnici obavljaju posao za dva, pa čak i tri radna mesta.\nPredsednik sindikata železničkog saobraćaja „Nezavisnost“ Zoran Vučković kazao je da nekoliko sindikata nezadovoljnih železničara okuplja 5.118 zaposlenih, od ukupno 10.330 u sva četiri železnička društva.\nI on je naveo da su pregovori za zaključenje novih kolektivnih ugovora vođeni površno i nestručno, ukazujući da je tokom pregovora više puta bilo promena predloga u ugovorima od strane odbora poslodavaca, bez prethodne saglasnosti odbora reprezentativnih sindikata.\nZaposlenima u sva četiri akcionarska društva cena radnog časa je u prethodno važećim kolektivnim ugovorima bila je fiksno utvrđena i važila unazad nekoliko godina od aprila 2014. u visini manjoj od one koju je utvrdio SES i iznosila je 73,84 dinara po času.\nVučković očekuje poziv nadležnih na dijalog, navodeći da štrajk poslednje sredstvo sindikalne borbe.\nЛажни и неквалитетни мед се повлачи са тржишта


Kako deci na zabavan način objasniti sve o bezbednosti na putevima?\nDa bi naša deca znala kako da se pravilno ponašaju u saobraćaju, važno je da ih pravilno pripremimo za učestvovanje u saobraćaju pre nego što krenu u školu. Deci, posebno na početku učenja, saobraćaj treba predstaviti u skladu sa njihovim uzrastom.\nMojoj četvorogodišnjoj kćerki je igranje sa ulogama jedna od glavnih aktivnosti. Upravo sam joj kroz igru sa ulogama približila temu o bezbednosti u saobraćaju.\nIgranje sa ulogama nije samo zabavna aktivnost, već predstavlja važnu ulogu za dečiji razvoj. Kroz igranje ove igre deca uče kako da se ponašaju u određenim situacijama, upoznaju okolinu i pravila koja tu važe. Osim toga, na ovaj način dobijaju uvid u događaje i situacije koje mogu preneti u svakodnevni život. Zato je ova igra od koristi, jer na ovaj način deci možete približiti teme kao što su prelazak ulice i ostale stvari vezane za saobraćaj.\nZa potrebe ove igre, napravili smo jednu kreativnu i minijaturnu mapu koja se sastoji od puteva, raskrsnica, semafora i ostalih učesnika u saobraćaju. Za vreme igre pričamo o pravilima koja važe u saobraćaju, dok nam mapa služi kao model pomoću kojeg jednostavno prikazujemo i istovremeno raspravljamo o stvarnim situacijama u saobraćaju.\nNa mapi smo nacrtali puteve, raskrsnice, trotoare i pešačke prelaze. Semafore smo napravili od čačkalica na koje smo nalepili papir u bojama semafora, a napravili smo i ostale znakove bitne za pešake. Na ovoj mapi koja predstavlja podlogu za igru, menjamo pozicije semafora, dok za automobile i pešake koristimo sitne igračke.\nDetetu prvo objasnite koncept igre i ostaviti mu nekoliko minuta da razmisli kako bi ono reagovalo u određenoj situaciji. Kada je igrom predviđeno da figure prelaze ulicu, deca bi trebalo da »pogledaju« na semafor, kao i da obrate pažnju da li ide automobil u njihovom smeru i da li će se zaustaviti na pešačkom prelazu.\nOsnovna pravila koja se uče kroz igru potrebno je nadograditi sa novim situacijama sa kojima bi se mogli susresti u stvarnom životu. Svoju kćerku uvek pre samog prelaska ulice pitam na kojem mestu bi se ona zaustavila pre nego što pređe ulicu. To je jednostavna situacija kroz koju ponavljamo pravila, iako je ona još uvek mala da bi u potpunosti shvatila to pravilo.\nUz redovno ponavljanje pravila, zabavnu igru i konstantno ponavljanje naučenog u realnim situacijama, decu na zabavan i pozitivan način upoznajemo sa pravilima u saobraćaju koja će deca, vremenom, automatski početi da primenjuju, a vi ćete biti mirni kada dođe vreme da samostalno krenu u školu.\nAUTOR: SANDRA KOREN KUHAR\nje mlada majka koja je na kraju studija pedagoškog usmerenja. U slobodno vreme na blogu www.navihancki.si koji vodi, deli savete za kreativno, zabavno i poučno provođenje vremena sa decom.


Dve nove moto-patrole Komunalne policije\nNaslovna » BG servis » Dve nove moto-patrole Komunalne policije\nNeko drugi 26. april 2013. BG servis Komentari su isključeni na Dve nove moto-patrole Komunalne policije\nUlicama Beograda od danas patroliraju i moto-patrole Komunalne policije na skuterima, koje je gradu Beogradu doniralo preduzeće „Keeway“ iz Bačke Topole.\nUloga ovih patrola biće da, pored pešačkih i auto-patrola, održavaju komunalni red u centralnim, gradskim ulicama, na potezu od Bulevara kralja Aleksandra do Kalemegdana.\n– Uvođenjem komunalnih policajaca na skuterima moći ćemo da jednostavnije, brže i efikasnije odgovorimo na prijave građana. Kako smo svi svedoci da u centru grada često dolazi do povremenih zastoja i lošije cirkulacije saobraćaja zbog nepropisno parkiranih ili zaustavljenih vozila, što naročito ometa vozila gradskog prevoza, ove patrole će, zbog svoje mobilnosti, moći brzo da budu na licu mesta i reše problem. Pored ovog posla, naše patrole obavljaće i sve druge aktivnosti koje su u našoj nadležnosti, a koje za cilj imaju pomoć Beograđanima da žive u uređenom gradu – kaže Nebojša Tomić, načelnik Komunalne policije.\nMoto-ekipe radiće u dnevnim smenama, od 7.00 do 21.00. Po potrebi, patrole na skuterima obilaziće i Požešku ulicu, Vojvode Stepe, Vojislava Ilića i druge saobraćajnice poznate po usporavanju saobraćaja zbog nepropisnog parkiranja.\nKomunalna policija trenutno raspolaže sa 26 automobila, dva skutera i jednim skuterom na vodi, a na Adi Ciganliji komunalni red održavaju i četiri biciklističke patrole.\n– Tokom letnje sezone, dok god bude radilo kupalište, od 8.00 do 20.00, naše ekipe biće na usluzi sugrađanima i održavati komunalni red na Adi Ciganliji, kako bi i ove sezone svi mogli jednako da uživaju – rekao je Tomić, podsećajući posetioce da ne bacaju otpad na izletištu i apelujući na vlasnike pasa da ljubimce drže na povocu.\nGovoreći o dosadašnjim iskustvima u radu Komunalne policije, načelnik ove gradske službe napominje da se najveći broj prijava građana odnosi na kršenje Odluke o kućnom redu, kao i na buku, nečistoću, nelegalnu uličnu prodaju i nepropisno parkiranje. (Beoinfo)\nTagovibg servis dub komunalna policija saobraćaj vesti zakon\nPrethodni „Jevremova – ulica susreta“, 28. aprila\nSledeći Otvaranje letnje sezone 2013. u Skadarliji


Vesti: Uticaj zahteva Rusije i Kine za ukidanje visokog predstavnika na BiH\nVesti: Kako će zahtev Rusije i Kine za ukidanje visokog predstavnika uticati na BiH /video/\nPratite uživo vesti Radija Sputnjik. 15.07.2021, Sputnik Srbija\nRusija i Kina prosledile članicama SBUN nacrt rezolucije kojom bi se Visokom predstavniku oduzela ovlašćenja za nadgledanje primene Dejtonskog sporazuma, a potom bi i njegova pozicija bila potpuno ukinuta – za godinu dana. Analitičare pitamo – šta to tačno znači, i kako će uticati na političku situaciju u BiH?\nTzv. država Kosovo osniva Komisiju za dokumentovanje uništavanja kulturnog nasleđa od strane Beograda 1998. i 1999. godine. Niko ne može da polaže račune na spomenike koji pripadaju srpskom kulturnom dobru, poručuju istoričari.\nRanko Bacić, Srbin koji je pretučen u selu Dolac kod Kline, nije izašao iz bolnice iako je to bilo najavljeno, jer su lekari su na novom snimku uočili da su mu slomljena dva rebra. Porodica je veoma zabrinuta, Srbi na KiM uznemireni.\nOtkrivamo: kako je Crna Gora uspela je da smanji kamatnu stopu na dug prema kineskoj Eksim banci, za kredit za izgradnju auto-puta Bar-Boljare?\nZbog čega su poljoprivredni proizvođači na jugu Srbije došli u situaciju da građanima paradajz dele –besplatno?\nStručnjake pitamo: kako stati na put poražavajućem trendu vrbovanja tinejdžera u Srbiji od strane navijačkih grupa – za obavljanje „sumnjivih poslova“ i kriminalnih radnji?


PROIZVOĐAČI FONOGRAMA ZAŠTITITE SVOJA PRAVA I NAPLATITE KORIŠTENJE SVOJIH DJELA PUTEM UDRUŽENJA FONOGRAM - FONOGRAM\nZakon o autorskom i srodnim pravima Bosne i Hercegovine i Zakon o kolektivnom ostvarivanju autorskog i srodnih prava Bosne i Hercegovine nalaže da se svako javno saopštavanje muzičkih djela zakonski reguliše i zaštiti. Zakon je predvidio legalno korištenje muzičkih djela putem kolektivne organizacije koja naplaćuje naknade za prava proizvođača fonograma od korisnika.\nOrganizacija koja u Bosni i Hercegovini štiti prava proizvođača fonograma jeste Udruženje za zaštitu prava proizvođača fonograma „FONOGRAM“.\nUkoliko želite da FONOGRAM štiti i Vaša fonogramska prava, kontaktirajte Stručnu službu FONOGRAM-a kako biste regulisali Vaše članstvo.\nDa li ste prijavili svoja djela?\nDa biste dobili odgovarajuću naknadu potrebno je da prijavite Vaša muzička djela putem obrasca za prijavu koji možete pronaći na našoj web stranici ili preuzeti u našoj kolektivnoj organizaciji.\nFONOGRAM je neprofitna kolektivna organizacija za zaštiu proizvođača fonograma sa zadatkom i ciljem ostvarivanja kolektivne zaštite prava proizvođača fonograma u skladu sa odredbama Zakona o autorskom i srodnim pravima i Zakona o kolektivnom ostvarivanju autorskog i srodnih prava Bosne i Hercegovine, što znači da ne ostvaruje nikakvu zaradu za sebe. Po odbitku samo stvarnih troškova naplate, sva naplaćena sredstva od korisnika muzičkih dela raspodeljuju se proizvođačima fonograma čija se muzička djela javno saopštavaju na području Bosne i Hercegovine.


Po svoj prilici, još jednom će se pomeriti rok za prodaju jedine srpske luke u državnom vlasništvu AD Luka Novi Sad, sada na zahtev konzorcijuma koji je već dve godine vlasnik luke u Solunu.\nNaime, predstavnici tog konzorcijuma, u čijem sastavu je ruski, kineski, francuski i grčki kapital, boravili su ove sedmice u Novom Sadu i dva dana razgledali imovinu i poslovne knjige Luke Novi Sad.\nTaj konzorcijum za dve godine upravljanja Lukom u Solunu unapredio je poslovanje više od šest puta u odnosu na zatečeno stanje. Ali povećanje nije ostvario ulaganjem, već reorganizacijom firme.\n“Kasno su saznali, rekli su, da se Luka Novi Sad prodaje pa će tražiti od Ministarstva privrede da rok za prodaju bude još jednom pomeren, i to mesec dana, da bi se mogli priremiti da učestvuju u javnom pozivu radi učešća na tender”, kazao je direktor Luke Aleksandar Milovančev, i skrenuo pažnju na to da će se narednih dana videti da li će takav zahtev Ministarstvu privrede zaista i uputiti, prenosi Dnevnik.\nU luku nisu dolazili predstavnici nemačkog „Renusa”, premda je upravo na njihov zahtev pomerena prvobitno zakazana prodaja Luke Novi Sad.\nPodsećamo da je prvobitno zakazano da se ponude otvore 24. oktobra pa da je onda Ministarstvo privrede, na zahtev nemačkog „Renusa”, odredilo novi rok, 8. novembar, kao datum za prodaju Luke Novi Sad.\nPo rečima direktora Milovančeva, u sedištu preduzeća ove sedmice bili su direktor luke u Solunu, ujedno i profesor Univerziteta Prinston Sotirios Teofanis s izvršnim direktorima.\n“Videli su kapital i poslovne knjige i otišli rekavši da su zainteresovani kupci, ali da im je rok kratak da se pripreme pa će tražiti da se odredi novi datum, verovatno 8. decembar “, kazao je Milovančev. “Još jedan kupac, i to iz Dubaija, bio je dve semdice u firmi i s advokatima i predstavnicima konsultanske kuće „Dilojt” meračio kapital i odneo više od stotinu strana materijala iz kojeg se vide finansije i poslovanje Luke Novi Sad”.\nŠto se tiče trećeg kupca, američke kompanije „Valona”, kako se među lučkim preduzetnicima može čuti, Milovančev nema šta da kaže, jer niko iz te američke kompanije nije dolazio niti se javljao.\nPodsećamo da je Ministarstvo privrede u javnom pozivu za prodaju „Luke Novi Sad” navelo da mogu učestovati lučki preduzetnici koji su najmanje deset godina u tom biznisu, da su u 2017. godini imali prihod od najmanje 30.000.000 evra i da su svake godine u protekle tri godine pretovarili iznad 1,4 milion tona robe.\nLuka Novi Sad se prodaje po početnoj ceni od 16 miliona evra, što je fer tržišna vrednost firme od 31. decembra 2017. godine.


Zaštita životne sredine Istočnog Sarajeva i Uba | ENERGETIKArs.com\nNalazite se na Home » Zaštita Okoline » Zaštita životne sredine Istočnog Sarajeva i Uba\nObjavljeno: 10:10, 4. фебруара 2013.\nISTOČNO SARAJEVO, U Istočnom Sarajevu sutra će biti održana konferencija povodom predstavljanja projekta prekogranične saradnje između BiH i Srbije o zaštiti životne sredine u Istočnom Sarajevu i opštini Ub.\nProjekat pod nazivom „Smanjenje otpadnih voda i zaštita životne sredine u opštini Ub i Istočnom Sarajevu“, koji finansira EU iz sredstava IPA fonda, zajednički realizuju Komunalno preduzeće „Vodovod i kanalizacija“ Istočno Sarajevo i Javno komunalno preduzeće „Đunis“ iz Uba, saopšteno je iz Delegacije EU u BiH.\nVrijednost projekta je 311.453 evra, od čega EU finansira 80 odsto, a ostatak su obezbijedili „Vodovod i kanalizacija“ i „Đunis“.\nCilj projekta je poboljšanje zaštite životne sredine i zdravlja ljudi kroz prekograničnu saradnju između Srbije i BiH, te promovisanje ekološke svijesti o održivom korištenju i zaštiti voda na nivou opština kroz prekograničnu saradnju.\nKonferencija za novinare biće održana u 14.00 časova u hotelu „Beograd“ u Istočnom Sarajevu. Srna\nTags: evropska unija,istocno sarajevo,saradnja,ub,zivotna sredina


Najviše mesta za budžetske studente na Filološkom fakultetu u Beogradu – Gradskibiro.rs\nNajviše mesta za budžetske studente na Filološkom fakultetu u Beogradu\nBEOGRAD, 21. jun 2016. (gradskibiro.rs) – Ukupan broj slobodnih mesta za upis na fakultetima i visokim školama u Beogradu u školsku 2016/2017. godinu je 14.800, od kojih će 9.461 student imati priliku da studira o trošku države.\nNa državnom univerzitetu u Novom Pazaru ima 620 mesta, a na Univerzitetu u Nišu 3.098 budžetskih mesta.\nVlada Srbije odredila je i broj slobodnih mesta za kandidate koji se upisuju preko budžetske kvote, a studiraće u trošku države. To su studenti sa invaliditetom, romske nacionalnosti i državljani Srbije koji su srednju školu završili u inostranstvu.\nZa njih će na Univerzitetu u Beogradu biti 270 mesta.


Milioni imigranata bojkotovali radni dan u SAD\nU jeku žučne debate u vezi sa ilegalnim imigrantima u Sjedinjenim Državama, milioni imigranata su u ponedeljak skratili radni dan ili ostali kod kuće u želji da prikažu svoj kolektivni uticaj na američku ekonomiju.\nNovinar Glasa Amerike Majkl Boumen, izveštava da su mnogi u Vašingtonu planirali da učestvuju na mitinzima i demonstracijama - da bi naglasili da se protive predlogu koji je iznet pred Kongres prema kojem bi se radnici bez dokumenata označili kao prestupnici i produžila ograda duž američko-meksičke granice.\nOrganizacije za prava imigranata su jednodnevni prekid rada nazvale «Danom bez imigranata».Cilj je bio da se pokaže da američka privreda ne može da funkcioniše bez imigranata, zakonitih ili nezakonitih. Nekoliko velikih poslovnih firmi je najavilo da će biti zatvoreno, uoči prekida rada: od nekih vinarija u zapadnoj Kaliforniji, do kompanija za preradu hrane na američkom Srednjem zapadu. U vašingtonskom Adams Morganu, delu grada sa velikom hispanskom populacijom, Roberto Rejes, baštovan, koji bi u tom trenutku normalno plevio korov i potkresivao žbunje, sedeo je sa prijateljem na klupi u parku. On je došao u Sjedinjene Države iz Salvadora i osetio je obavezu da uzme slobodan dan.\n«Ispunjavam svoju obavezu i učestvovaću u maršu do Kapitola. Vlada treba da istupi i podrži imigrante. Nadam se da će nam vlada pružiti ruku, kao što je to radila u prošlosti», kaže Rejes. Kelner Enrike Gomes, takođe iz Salvadora, kaže da neki iz njegove zajednice gube dan rada, ali da se on lično i mnogi drugi, plaše da će da izgube posao ako ostanu kod kuće. Sve u svemu, jednodnevni bojkot je u mnogim sredinama bio mestimičan. Neki hispanski lideri su poručivali imigrantima da idu na posao kao i obično, ali da posle posla učestvuju u marševima i demonstracijama. Menadžer jednog nastojničkog servisa, koji se predstavio kao «Čarls», kaže da niko od njegovih radnika nije odsustvovao.\n«Srećni smo da imamo dobre radnike. Svi više brinu o tome kako će da obezbede porodicu, nego o demonstriranju.»\nDan bez emigranata je najnoviji u seriji javnih demonstracija imigranata i organizacija za prava imigranata proteklih meseci u Sjedinjenim Državama. Oni koji žele da se protiv ilegalnih imigranata preduzmu određene mere, održavaju sopstvene mitinge. Ispitivanja javnog mnjenja pokazuju da su Amerikanci duboko podeljeni u pogledu imigrantskih pitanja i Kongres tek treba da dođe do konsenzusa o tome šta bi trebalo uraditi sa 11 do 12 miliona ilegalnih imigranata koji žive u Sjedinjenim Državama.\nPredsednik Buš je predložio da se pojača granična bezbednost i uspostave posebni programi za gostujuće radnike, ali smatra da bi deportovanje miliona ilegalnih imigranata bilo nepraktično i nepravedno.


KAKO POVEĆATI ZAPOSLENOST: PROJEKAT „ZAPOSLIMO SRBIJU“\n- Koliki je uticaj reforme javnog sektora na nezaposlenost -\nMahmut Bušatlija, član Nacionalnog saveta za privredni oporavak je rekao da kad se u ugasi jedno radno mesto onda država gubi poreze i doprinose, a tržište potrošača. Za jedanaest godina tranzicije u našu zemlju je ušlo 33 milijarde Evra investicija dok je u istom periodu ugašeno 700 hiljada radnih mesta, pa se neminovno nameće pitanje gde su završila ta sredstva. Takođe, on je izneo stav da jedino grinfild investicije utiču na povećanje zaposlenosti i da je to samo deo paralelnog procesa u kome je potrebno izvršiti reformu javne uprave i javnih finansija i kapitalizaciju Fonda PIO, a pre svega uvesti profesionalno i javno upravljanje državnom svojinom.\nProf. dr Milenko Đželetović, izvršni direktor Telekom Srbija je predstavio kompaniju „Telekom“ kao dobar primer firme koja je u vlasništvu države ali je dobrim upravljanjem uspela da uspostavi balans kroz ulaganje u nove tehnologije i razvoj i smanjenje nepotrebnih rashoda. Takođe je izneo i stav da je budžetski deficit refleksija onoga što se dešava u privredi i da je nephodno resetovati ekonomsku politiku zemlje. On je poručio da je dan izlaska iz ekonomske krize onaj dan kad bude bar jedan više zaposlen od broja ukupno izgubljenih radnih mesta.\nProjekat „Zaposlimo Srbiju“ predstavio je Milomir Mandić, koordinator projekta. On je rekao da je Projekat od javnog značaja i ima za cilj otvaranje novih radnih mesta, povećanje privredne aktivnosti, podršku izvozu i kreiranje atmosfere atraktivne za ulaganje investitora.


Leković: Infrastruktura – put saradnje i ekonomskog razvoja – Radio Televizija Novi Pazar\nLeković: Infrastruktura – put saradnje i ekonomskog razvoja\nAugust 16, 2019 August 16, 2019 Selma Ljajic 350 Views\nČlan Gradskog odbora Srpske napredne stranke Radoje Leković izrazio je zadovoljstvo dinamikom radova u aktuelnoj građevinskoj sezoni. ”Želja nam je da putevi i ulice postanu putevi saradnje, ekonomskog razvoja i prosperiteta koji će nas voditi ka boljoj budućnosti”, rekao je na konferenciji za novinare član Gradskog odbora Srpske napredne stranke u Novom Pazaru, Radoje Leković.\nLeković je izrazio zadovoljstvo završetkom radova u Ulici Ive Andrića i najavio kompletno uređenje kraka Ulice Gornji Aleksinac. Podsetio je da asfaltiranju predhodi rekostrukcija vodovodne i kanalizacione mreže i istakao da i radnici Vodovoda i kanalizacije imaju ”pune ruke posla”, te da trenutno rade u ulici 37. sandžačke divizije.\n”Radovi će se izvoditi u ulicama: Moskovska, Ljubljanska, Stane Bačanin, Stanice Spasojević i Prištinska, gde će se vršiti rekonstrukcija svih potrebnih instalacija. Višegodišnji problem poplava u pomenutim ulicama, ovim radovima biće rešen na zadovoljstvo svih nas”, rekao je Leković. On je ocenio značajnim za Novi Pazar otvaranje letnje kulturne scene u gradskom parku.\n”Novootvorena letnja pozornica u gradskom parku pruža velike mogućnosti svim građanima Novog Pazara, u kulturnom, ali i turističkom smislu”, kazao je Leković.\nŽelja Srpske napredne stranke, koja uz vodeću Sandžačku demokrtatsku partiju u Novom Pazaru čini deo vlasti, je da putevi i ulice postanu putevi saradnje, ekonomskog razvoja i prosperiteta, jer to je – kazao je Leković – siguran put ka boljoj budućnosti.\n← Jošanica kreće iz Tutina (subota, 17.00)\nUskoro asfalt kod škole u Lukarima →


09:20 >> 13:45\nJeste Milo otišao u opoziciju, njegov režim je poražen, ali mi nismo pobedili, kaže Mandić za 24sedam\nIza tenzija koje su se podigle u Crnoj Gori pred ustoličenje mitropolita Joanikija u Cetinjskom manastiru stoji Milo Đukanović, kaže u razgovoru za 24sedam Andrija Mandić, predsednik Nove srpske demokratije, jedan od čelnika koalicije Demokratski front i jedan od najuticajnijih opozicionih lidera u Crnoj Gori.\nPrethodnih dana svedoci smo poziva na proteste pa i nemire zbog ustoličenja na Cetinju. Policija je zvanično saopštila da ne može da garantuje bezbednost, a širom Crne Gore su osvanuli i plakati kao poziv na juriš. Ko je inspirator tih protesta i poziva na sukobe?\nSAZNAJEMO “Komite” spremaju haos: Planiraju blokadu puteva ka Cetinju na dan ustoličenja! (FOTO)\n-U pozadini čitave ove medijske predstave i pokreta otpora u Crnoj Gori protiv SPC stoji Milo Đukanović i to se više i nije ne krije. I dok su tim takozvanim komitskim pokretima u početku davali značaj, da se ta autohtona organizacija navodno sama iznedrila, sada se vidi da to ništa nije slučajno. Kroz izjavu Mila Đukanovića da će biti tamo, kroz pozive članova predsedništva DPS na otpor, a siguran sam i da ga finansiraju, jasno je da iza svega stoji upravo Đukanović. Oni hoće da kroz neprijavljivanje skupa ne preuzmu odgovornost za eventualne probleme koji se mogu javiti, nego žele neku tuđu decu da iskoriste za svoje ciljeve da oni počine neka krivična dela, da se posle jednostavno ograde, a ostvare cilj. Oni žele da internacionalizuju pitanje SPC u Crnoj Gori, voleli bi da to neko drugi uradi, da izazovu haos, ali da navodno nemaju nikakve veze nemaju sa tim. Oni tako sve organizuju da nikada ne rizikuju sebe, već nađu nekoga drugog. Uz sve to imamo i vladu koja ne želi da radi svoj posao, policija koja neće da da garancije SPC da će sve proći besprekorno, da crkva može da funkcioniše u skladu sa Ustavom i Zakonom. Imamo predsednika koji organizuje proteste i slabu vladu koja ne kaže mi vam garantujemo da će sve proteći mirno, već smo došli u situaciju da verujući narod poziva nas da ako država ne može da zaštiti episkopa onda taj narod kaže mi ćemo da ga zaštititmo, kaže Mandić.\nTenzije oko ustoličenja mitropolita Joanikija dolaze godinu dana nakon istorijskih izbora u Crnoj Gori, koji su sa vlasti sklonili DPS nakon tri decenije vladavine. Da li se nešto promenilo od tada?\n-Za ovih godinu dana ne mislim da se mnogo toga promenilo. Jeste Milo otišao u opoziciju, njegov režim je poražen, ali mi nismo pobedili. Oni ljudi koji su prigrabili tu veliku narodnu pobedu, a sebe definisali kao ekspertsku vladu, njima je bio važniji dobar odnos sa Milom, nego sa narodom koji ih je doveo na ta mesta, pa i političarima koji su im ustupili ta mesta. Sada imamo problem da ljudi koji su zalutali u vladu, neće da odrade posao koji treba. Morate da budete odgovorna i hrabra vlast kada postoje problemi. Ova vlast je zauzela čudnu poziciju – mi nismo odgovorni ako se negde nešto desi, na Cetinju ili negde drugde. Vlast je uvek odgovorna. Zato vlast treba da poštuje Ustav i Zakon, zato postoji represivni aparat, postoje službe bezbednosti koje mogu da prepoznaju potencijalne vinovnike nekog događaja, ali premijeru i drugim ljudima izvršne vlasti je bio važniji dogovor sa Đukanovićem. A to je da samo Demokratski Front ne uđe vlast, jer bi DF ispunio sve što je obećano, te bi se Milo danas bavio advokatima i odbranom pred sudovima. On i njegovi najbliži saradnici koji danas podstiču takozvane komite da prave haos po Crnoj Gori, naglašava Mandić.\nMandić dodaje da su stvari postale jasnije, jer ljudi većinske Crne Gore, koja je pobedila 30. avgusta prošle godine, sada mogu da prepoznaju o čemu se radi.\n– Oni koji su bili garant te pobede (DF), oni su za potrebe Mila udaljeni od toga da preuzmu važne delove izršne vlasti, koja je bila potrebna da do ovoga danas ne bi došlo. Ja sam u početku verovao da je to slučajno, da je reč o gramzivosti prema vlasti, da su bili vođeni tim motivom, a danas se vidi da je to bio potez nedozvoljene kohabitacije sa Đukanovićem. Ovde što se tiče same vlade, ona je izgubila našu podršku i zalažemo se da se bira nova vlada. Posle ustoličenja očekujem da će se parlamentarna većina konsolidovati i da će izabrati novu vladu sastavljenu od političara i da će nova vlada uraditi ono što je trebalo pre godinu dana, poručuje Mandić.\nSporne tačke koje ova vlada nije ispunila, bez sumnje su potpisivanje Temeljnog ugovora sa SPC i popis stanovništva koji je trebalo da bude održan ove godine.\n-Temeljni ugovor trebalo je da bude potpisan još davno, mi smo to obećali građanima Crne Gore i bila je prilika na majskom saboru, sve je bilo dogovoreno, ali premijer u dogovoru sa Đukanovićem ili drugim adresama to nije uradio. Popis je jedna od najvažnijih stvari, to je obaveza vlade. Nacrt od marta čeka da prođe kroz vladu i da krenemo u skupštinsku proceduru da izglasamo Zakon i obavimo popis. Tu postoje snažne opstrukcije vlasti i to je velika greška. On bi pokazao u kakvom je stanju Crna Gora jer bi to bio prvi slobodni popis od 1945. godine. To su dve važne stvari koje je izbegla da uradi vlada Zdravka Krivokapića i to nije slučajno, zaključuje Mandić za 24sedam.\n24sedam u Podgorici: Pogledajte pripreme pred dolazak patrijarha srpskog Porfirija (FOTO/VIDEO)\nAndrija Mandić Milo Đukanović Temeljni ugovor Ustoličenje Joanikija Zdravko Krivokapić


Stevanović za N1: Nasilno se predstavljaju rezultati kojih nema - Dosta je bilo\nVIDEO • Ekonomija\nPre godinu dana, premijer Srbije Aleksandar Vučić u ekspozeu naveo da je da su tri najvažnija zadatka njegovog kabineta reforma ekonomije koja podrazumeva i donošenje paketa reformskih zakona, razvoj privatnog sektora i konsolidacija budžeta smanjenjem troškova. Ocenu ispunjenosti ovih ciljeva u “Novom danu” na N1 televiziji dao je Aleksandar Stevanović, potpredsednik pokreta “Dosta je bilo”.\nPostojala su četiri reformska zakona, još kod Dačića, ali ona su usvojena u razvodnjenoj formi, osim kad je u pitanju Zakon o radu, kaže Stevanović. Zakon o privatizaciji nam omogućava i dalje da nam se dešavaju ove stvari kao što je Avala film, ocenjuje on, dodajući da ostaju brojna pitanja kojima treba neko da se pozabavi, kao što su, na primer, zašto sudovi ne funkcionišu.\nOd ministarstva finansija smo čuli podatak da je posle prva tri meseca ova godine deficit iznosio 21 milijardu dinara, a da je planirano da bude 55 milijardi. Upitan šta nam to govori, Stevanović kaže:\n“Mi nasilno hoćemo da imamo rezultate kad ih i nema… Mi smo država koja se počela raspadati za vreme Tadića, i koja je potpuno uništena za vreme ove vlasti“.\nRezultata biti ne može ako nema dobrog sistema. I onda pokušavate nasilno da nađete neke rezultate igrajući se sa nekim statistikama, kaže Stevanović.\nTerate javna preduzeća da uplate dobit u prvim mesecima, pa su za tu projektovanu dobit javna preduzeća morala da se zadužuju kod banaka, navodi Stevanović i dodaje da je Srbija uvek u januaru imala najbolje pokazatelje.\nAko uzmete ljudima, koji su ceo život radili za penzije, deo, a taj efekat je 200 miliona, i ako prosveti i doktorima uzmete još 200 miliona, dakle 400 miliona, a za subvencije date milijardu, postavlja se pitanje šta je plan države prema svojim ljudima, kaže Stevanović.\nMoramo da reformišemo javni sektor jer ima previše zaposlenih, kaže Stevanović. On dodaje da kvalitetni ljudi beže iz njega. Reforma javnog sektora je jedan ozbiljan posao koji se još nije počeo raditi, o kome se priča već dve, tri godine, navodi Stevanović. Reforme su potrebne, a ništa se ne dešava osim partijskog zapošljavanja, ne zna se ni koliko ima ljudi u javnom sektoru, kaže Stevanović.\nPogledajte snimak celog gostovanja\nOznakeAleksandar Stevanović N1\n28. aprila 2015. u 22:26\nZoran Dovnikovic kaže:\n29. aprila 2015. u 00:02\n6. avgusta 2015. u 16:13\nSlaba naplata poreza je znak loše ekonomije